text:
Kiko pa hasi
Bo a yega di pèrdè bo pasport, sédula òf reibeweis? Òf bo tabata envolví den un aksidente di outo? Bo tabata sa kiko pa hasi e ora ei? Na kontinuashon ta duna splikashon kiko por hasi den e diferente kasonan aki.
Pèrdè pasport, sédula òf reibeweis
Mèldu e pèrdida di bo pasport òf sédula na Kranshi. Mèldu e pèrdida di bo reibeweis na Ofisina di Reibeweis. Hasi bo petishon pa un reibeweis nobo mesora.
Pa apliká pa un pasport òf sédula nobo, mester traha un sita via Bentana di Informashon. Bo por traha un sita via email: sita@gobiernu.cw
Bo no ta inskribí na Kòrsou?
Bai Gabinete di Gobernador, yena e formulario i hasi petishon pa bo pasport (di emergensia).
Tene kuenta! Si tin sospecho di abusu, ta mèldu esaki na polis pa hasi investigashon.
Mas informashon:
- Yama òf bèl Bentana di Informashon na 0800-1515 (grátis) òf 433-3123
- Gabinete di Gobernador na 461-8555
Den kaso ku un di e dokumentunan aki riba menshoná a wòrdu hòrtá, semper ta bon pa hasi un denunsia serka polis.
Aksidente di tráfiko
Si ta trata di un aksidente:
- ku herido grave
- ku morto
- di ‘hit & run’
- komo konsekuensia di pasa den lus kòrá
- kaminda e shofùr bou di influensia di alkohòl
yama 911 promé i despues Forensys (CRS) na 199.
Si no ta trata di un di e kasonan ariba menshoná, yama Forensys. Si na yegada di Forensys resultá ku un di e personanan enbolbí den e aksidente no tin reibeweis, òf su papelnan di outo no ta na òrdu, ainda por yama 917. Polis lo bin pa traha un prosèsverbal i eventualmente konfiská e vehíkulo en kuestion.


c: text/html

text:
WILLEMSTAD- 12 di febrüari 2015 – Kòrsou tin un di e karnavalnan di mas kreativo, kolorido i eksepshonal na mundu i sigur den region Karibe. Esaki ta e motibu ku e aña aki tambe Ofisina di Turismo di Kòrsou (CTB) lo ta anfitrion di miembronan di prensa internashonal ku lo bishitá nos isla pa kubri e biaha aki Karnaval 2015, edishon # 45. Ku e kobertura internashonal aki, CTB ke mustra mundu kon nos ta selebrá nos fiesta kultural i motivá tur ku mira e grabashonnan pa próksimo aña nan ta aki pa selebrá Karnaval huntu ku nos.
E aña aki Kòrsou lo risibí bishita di 21 miembro di prensa internashonal for di: Sürnam, Venezuela, Merka i Karibe. E miembronan di prensa internashonal ta di entre otro: Globovision, Radio Musik + POP FM, Sin Etiqueta, One Caribbean Television, South Jersey Times, Chicago Daily Herald i De Waretijd. Banda di akudí na eventonan relashoná ku karnaval i e marchanan, CTB ta probechá di e okashon pa laga e miembronan di prensa sera konosí tambe ku mas aspekto di e produkto Kòrsou. A hinka un programa varia den otro kaminda ta duna oportunidat pa e miembronan di prensa konosé nos sentro di siudat, Banda Ariba, Banda Abou i tambe nos kushina krioyo.
CTB ta hasi su máksimo esfuerso pa keda promové nos Karnaval komo parti importante di nos produkto turístiko. Laga nos duna tur e bishitantenan for di eksterior un kaluroso Bon Bini.

robotstxt: allowed

filter: keep


text:
Kralendijk – Entidat Públiko Bonaire ta pidi tur pa tene kuenta ku skolnan ta bai kuminsá atrobe. Despues di un temporada largu di fakansi tin ku kustumbrá atrobe espesialmente den tráfiko di mainta i mèrdia ora ta hiba i buska e alumnonan for di skol.
Ku e muchanan no a sinta ketu durante fakansi a ripará na Entidat Públiko Boneiru. Hopi mucha a bishitá e kantor di Kolegio Ehekutivo i diferente departamento durante nan fakansi. Einan a duna nan splikashon di e trabounan i kon e organisashon gubernamental ta hinka den otro.
Awor ku e skolnan ta kuminsá atrobe Entidat Públiko Boneiru kier deseá tur alumno i tur ku ta duna les hopi éksito ku e aña eskolar nobo.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kralendijk – Entre 2015 i 2020, investigadónan di e Naturalis Biodiversity Center a adaptá e lista di espesie di vruminganan lokal di Hulanda Karibense. A dokumentá un kantidat grandi di espesienan nobo, inkluso 40 espesie nobo na Saba i 32 espesienan nobo na Aruba. Komprondiendo e poblashon di vruminga di e islanan akí, ta pone nos un stap mas serka di habri e kompleksidat di e ekosistemanan úniko di Hulanda Karibense.
Vruminga ta sorto di animal sosial eksepshonalmente kompleho, ku apesar ku nos ta topa nan kasi tur dia, mayoria di biaha nan ta pasa nos atenshon bai. E animalnan akí ta forma un sosiedat kompliká ku ta kana paralelo na esun di ser humano. Kolonianan ta funshoná a base di un divishon di trabou i nan tin e abilidat di resolvé problemanan kompleho pa medio di komunikashon i trabou huntu den grupo. Tin mas ku 14.000 tipo di espesie konosí mundialmente, pero te ainda tin hopi di siña tokante e habitante chikitunan akí.
Resientemente, investigadónan di e Sentro di Bio-Diversidat di Naturalis a traha riba adaptashon di e lista di espesienan di vruminga di Hulanda Karibense. A base di investigashon previo kondusí durante 1930 i 1970 dor di H.J. Mac Gilavry, P. Wagenaar Hummelinck i R.H. Cobben, a adaptá e listanan akí pa di e forma akí inkorporá e kambionan den e poblashon lokal di vruminga.
Pa medio di kolekshon manual di e espesienan, a kolektá i surti e vruminganan pa por determiná kada espesie eksaktamente.
ISLARIBA
Promé ku inisio di e investigashon biológiko mas resien, a dokumentá solamente dos espesie di vruminga konosí na Saba. Pa medio di nan investigashon, Peter Boer & Marijn, J.A. Boer a dokumentá aktualmente un total di 42 tipo di vruminga. Adishonalmente, pa medio di e mesun estudio, a dokumentá un konteo provishonal di 24 i 56 espesie di vruminga na St. Maarten i Statia respektivamente.
Interesante pa menshoná ta ku a kondusí e investigashonnan na Saba despues di e orkan Irma, ora ku palunan ku a kai a opstakulisá e abilidat di e investigadornan pa por haña akseso na sierto parti di e rutanan i áwaseru pisá a kondusí sierto tipo di vruminga na buska skondementu den profundidat di suela fuera di bista. Pa e motibu ei, e posibilidat ta eksistí ku por haña ainda un kantidat di espesie di vruminga na Saba pero ku no a konta den e estudio akí.
Islanan ABC
A krea tambe un yabi di identifikashon pa kubri e espesienan deskubrí riba e islanan Aruba, Boneiru i Kòrsou. E yabi aki ta basá riba e mesun base di estudio di 1930 i 1970 i a suplementá esaki aktualmente ku un investigashon di 2020 tokante e espesienan na Aruba. Interesante ta ku a adaptá e lista di espesie ku anteriormente tabata na 12 espesie konosí te na 44.
Di mas Importansia
Komprondiendo e habitantenan lokal, tantu grandi komo chikitu, ta krusial pa diseñá i implementá plannan di konservashon holístiko. Dokumentashon di presensia di espesie spesífiko di vruminga por yuda identifiká si i ki ora kualke tipo di espesie invasivo a yega. Vruminga ta hunga un papel vital den e ekosistema lokal i katalogando espesie lokal ta simplemente e promé stap den komprendementu di nan importansia den mantenshon di un medioambiente sano i bon balansá.
E investigashon di e founa di vruminga di Hulanda Karibense ta ketu bai den progreso.
Pa siña konosé mas tokante diferente tipo di vruminga na Hulanda Karibense, bo por haña e lista di espesie na e siguiente sitenan:
Lista di espesie pa SABA di total 42
Lista di espesie pa Kòrsou di 59 espesie, di kua a registrá 6 na Klein Kòrsou.
Lista di espesie pa Aruba di 44 espesie total
Ademas un Yabi di identifikashon, di espesie di vruminga riba e islanan ABC.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Nos lugá, ib pa Bo Ta e mihó amigu
Hañá di nobo amigunan di Khmelnytsky òf buska e amor Di henter su bida
Registra, ta liber i ta fásil.
Hasi e tempu pa transmishon Na e sitio ib hiba E úniko punto positivo.
E interes riba e konosementu Serka e mucha riba bieu Den aña.
Bon destinashon pa bo buska Den e di dos mitar
Na amistat i di comunicacion, E korespondensia, e amor i E relacion di e reunion periódiko. KASTIGÁ PA E RESTU DI E TA UN MALU KUSTUMBER. I PA BO BOKA TA HABRI, por ta chikitu, riba E bon di e persona, Bo por hasi bo a Tuma mi den e BIDA AKI.


text:
Awe riba dia Mundial sin tabako, ban bisa no na tabako: TABAKO TA UN MENASA PA TUR HENDE
Awe riba dia Mundial sin tabako, ban bisa no na tabako: TABAKO TA UN MENASA PA TUR HENDE
WILLEMSTAD — Awe dia 31 di mei 2017 ta Dia Mundial sin tabako. Aki na Kòrsou nos tambe ta para ketu riba e fecha aki ku tantu Pan American Health Organization komo World Health Organization ta pone atenshon ariba. Ta konosí ku tabako ta hasi daño grave na salú di tantu esnan ku ta huma i komo esnan eksponé na e huma di otro nan sigur tambe muchanan.
Tabako ta keda un menasa grandi pa salú di pueblo. Tambe ta konosí ku uso di tabako ta mata mitar di personanan ku ta humadó ferviente. Ta un sekreto públiko ku 80 % di esnan ku ta fayesiendo dor di bisio aki ta bini di paisnan pober òf hendenan ku tin entrada medio. Awe ta 31 di mei dia mundial kontra tabako i ta p’esei e eskoho di Organisashon Mundial di Salú pa e tema aña aki ‘Tabako, un menasa pa tur hende’. E tema ta reflehá e menasa ku tabako ta pa e desaroyo i bienestar di nos tur.
Parlamentu di Kòrsou a pasa un lei ku ta prohibí pa huma den espasionan sera. E lei aki a drenta na vigor for di aprel 2016. Den kuadro di esei, Ministerio di GMN ta preparando banda di e kampaña publisitario, pero tambe implementashon di e lei aki. Algun echo di tabako ta ku sigaria ta kousa mas ku 7 mion morto pa aña i segun kálkulonan esaki lo por krese i yega te na 8 mion na aña 2030. Banda di esaki, uso di tabako ta pone un preshon enorme riba e kostonan di kuido médiko i ta baha produktividat.
Ban para ketu awe riba dia Mundial sin tabako i ban stop di usa tabako i ta konsiente sigur di e daño ku esaki ta okashoná na nos kada unu.


text:
Hopi hende ta sinti nan mes impotente ante di e situashon di guera i masakre na Ukraina kousá pa Rusia. Kiko nos lo por hasi komo individuo i konsumidó? Boycott Rusia i esnan ku ta hasi negoshi ku n’e.
Último simannan hopi empresa multinashonal a disidí di sali for di Rusia òf suspendé nan operashon eynan. Un kantidat di pais a tuma medida kontra di e invasor ku invadí Ukraina sin provokashon i bombardea áreanan residensial, hospital di maternidat i mata suidadanonan inosente.
Kiko nos por hasi? Ami diariamente ta wak kua produkto Ruso tin riba merkado p’mi no kumpr’é. Tambe mi ta sigui e lista di empresanan ku ainda no a sali for di Rusia i/òf suspendé nan operashon aya. Por buska riba internèt: “companies continuing to do business in Russia”. Den e kaso ei, ami ta stòp di kumpra produkto/servisio di nan. E lista ta kambia diariamente, pasombra kada biaha mas empresa ta sinti e rosea kayente di konsumidónan ku no ke sostené Rusia. Te ku awe, Burger King* ta hasi negoshi trankil na Rusia.
Boycott ta yuda? Si. Puntra esnan ku den temporada di Apartheid a tuma medida kontra di Sur Afrika. Boycott ta hasi doló? Klaro. E ta perhudiká esnan na poder, pero tambe e pueblo di e pais. Final di kuenta loke bo konsenshi mester ta trankil ku n’e ta: e preis di boycott (esta bo keda sin kumpra un produkto X) ta mas ku e preis ku e pueblo di Ukraina ta paga pa e matansa i atrosidat Ruso kontra nan?
Alaska, USA
Update despues di a publiká e blog: Burger King entre tantu a stòp na Rusia despues di risibí hopi preshon.


text:
ULTIMO ORA.
BONEIRU
Awe nochi durante e reunion di konseho insular Jeanoushka(nunu) Rafaela a kaba huramenta y deklara su mes independiente y a kita sosten for di e koalishon aktual di DP y UPB.
Aunke ku ela kita sosten e koalishon aktual ta keda ku un mayoria di 5 asiento den konseho insular.
Awor aki ela kaba anunsia ku su frakshon ta bira frakshon Rafaela.
Pues UPB a perde un asiento di e forma aki despues ku Nunu Rafaela a deklara su mes independiente.
Koalishon ta keda ku mayoria awor forma pa 5 asiento kual ta 3 di DP y 2 di UPB.
FUENTE: AIMED AYUBI.
NOTISIA KU BO POR KONFIA.


text:
ORANJESTAD - Aruba Lions Club ta conoce e an?a aki su rifa di auto cu ta consisti di 5 premio hopi atractivo manera, un auto electrico pa mucha, un step electrico, un bicicleta electrico, un scooter electrico y cu e promer premio un auto electrico di famia marca “Changan”.
E premionan aki sigur ta danki na e compania mas renombra na Aruba pa su medionan di transporte electrico, cu ta All to Car situa na L.G. Smith Blvd, caminda por pasa admira e autonan aki.
Esaki ta un rifa cu den e tempo moderno aki sigur ta bira hopi atractivo pa nos comunidad for di nos hobennan te na esnan di mas edad.
Benta di e rifa aki ta bayendo hopi bon den un tempo hopi cortico desde cu Aruba Lions Club a lansa esaki.
Den cuadro di nos celebracion di 75 an?a fin di luna di September, a dicidi pa stipula un fecha cu nos lo culmina nos celebracion hunto cu nos pueblo arubano, programa pa diadomingo 2 di oktober pa saka e ganadornan di e premionan.
Pa motibo di hopi preparacionnan y reunionnan pa cu nos celebracion di 75 an?a hunto cu nos huespednan, e tempo a bira dificil ultimo simannan pa Aruba Lions Club por a sali cu nan “yellow jacket” riba caya pa bende e rifa aki, mientras cu e demanda ta halto di personanan cu kier un rifa ainda.
Pa e motibo aki Aruba Lions Club a tuma e decision, cu fecha di e rifa cu mester hunga 2 di oktober, lo wordo posponi pa diadomingo 6 di November 2022.
Mientras Aruba Lions Club ta terminando cu su celebracion e siman aki, lo tin mas tempo den proximo simannan pa por caba di bende locual cu falta y asina purba cumpli cu tur esnan cu ainda ta pidi pa nan rifa. Aruba Lions ta purba cumpli y sirbi tur caminda den comunidad y pesey ta masha agradeci na tur cu ya caba a cumpra nan rifa y ta pidi comunidad un poko pasenshi cu nos lo jega tur caminda den e proximo simannan.
Un biaha mas ALC kier a pidi disculpa pa e incovenencia aki y ta sigura cu pa 6 di November, nos tin 5 ganador di e diferente premionan y cu lo wordo saka via tombola, asina ta cu e number no por keda aden. Esaki ta un gran oportunidad mirando cu e cantidad di rifa ta limita y ganador(a) lo ta sigura.
Danki na Bo contribucion pa Aruba Lions Club por sigui juda esnan den nececidad.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
ORANJESTAD - Aruba Aloe y Botica di Servicio ta bini hunto pa e di 5 aña di nan Diabetes Run & Walk riba diadomingo, 13 di November 2022 y pa encurasha e comunidad pa bin participa den e evento, nan ta haciendo un Early Bird Special te cu 30 di September 2022. Subway tambe ta participa den e Early Bird Special como main sponsor di e kids run.
Participantenan por registra via www.diabetesrunaruba.com, paga prome cu 30 di September y participa pa e chens di gana un di e premionan grandioso cu tin di e Early Bird Special.
Cu e evento aki, e organisacionan por recauda fondo pa yuda personan cu diabetes riba e isla haña miho aceso na e cuido cu nan mester atraves di e progama di PRISMA pa prevencion di diabetes tipo 2 cu Fundacion Diabetes Aruba ta provee. PRISMA ta un programa, en especial pa personan cu diabetes tipo 2 cu kier tuma control di nan salud, crea un miho maneho di nan diabetes y preveni cualkier otro complicacion di salud.
Diabetes ta un problema serio riba e isla di Aruba, di cual e porcentahe di personan cu diabetes ta casi dobel e porcentage di e populacion mundial cu tin diabetes. E mitad di pashent cu diabetes no ta ni na altura cu nan tin e malesa y no ta ricibi e atencion medico cu nan mester.
Aruba Aloe, Botica di Servicio, Subway y FDA ta kere cu un estilo di bida saludabel ta reduci e riesgo the e necesidad di medicamento of yuda e pashent mantene nan diabetes bou control. Pa agrega, comiendo saludabel, hasi ehercicio y tambe baha di peso lo causa e curpa pa reaciona di un manera positivo na insulina.
Scan e QR code aki y inscribi pa nos newsletter pa mas detaye tocante e di 5 edicion Diabetes Eun & Walk 2022.
SAN DIEGO – E pelotero professional di Aruba Xander Bogaerts a bay di acuerdo pa firma un contracto cu e ekipo di San Diego Padres. E contracto ta balora na 280 miyon dollar pa 11 aña. Asina e portal deportivo ESPN ta raporta. Padres a purba haya Aaron Judge y Trea Turner pero awor a redirigi nan placa pa un mega deal pa Bogaerts. Segun e relato, e ta mas cu cualkier persona lo a proyecta cu e infielder lo a gana. Pero ta parce cu e presidente di operacion A. Preller lo no a permiti pa nan ‘outbid’ e e biaha aki. E plan ta pa Bogaerts cuminsa cu Padres na 2023, y unda cu ta manda Fernando Tatis Jr pa outfield. Bogaerts tabata na Phoenix pa e wega di NBA entre Suns y Celtics, y ta na San Diego diabierna pa e test fisico pa finalisa e deal mes.
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.


text:
…Den e promé 4 lunanan di aña…
WILLEMSTAD – 25 di mei 2018 – Durante e promé 4 lunanan di aña 2018 un total di 60.525 turista hulandes a keda risibí kual ta un kresementu di 9%. Aña pasá e mesun periodo e kantidat risibí tabata 55.466. For di Estádos Unídos un kresementu di 10% a keda registrá pa un total di 23.326 turista durante yanüari te ku aprel 2018. Aña pasá e mesun periodo 21.209 turista di estadia a bishitá nos pais. Canada tambe a presta bon. Canada a registrá 3% kresementu pa un total di 11.748 turista di estadia durante e promé 4 lunanan di aña.
Kòrsou a risibí un total di 142.733 turista di estadia den e promé 4 lunanan di aña. Esaki ta un bahada leve di 1% kompará ku e mesun periodo na 2017. Si kita afó e kantidat di turista risibí for di Venezuela lo por papia di un kresementu di 5%. Esaki ta un total di 6.600 turista di estadia mas kompará ku aña pasá e mesun periodo. E kantidat di turista risibí ta mustra tambe un kresementu fuerte for di e 4 merkadonan prinsipal. Un impakto direkto di 389 mion florin a keda generá pa nos ekonomia lokal durante e promé 4 lunanan di 2018. 47% di e impakto direkto total ta wòrdu generá for di bishitantenan prosedente di Europa kualnan ta responsabel pa 183 mion florin. Nort Amérika 107 mion, Sur Amérika 55 mion i otro regionnan 43 mion florin.
Turismo di estadia na luna di aprel 2018
Kòrsou a risibí un total di 15.029 turista di estadia for di Hulanda na luna di aprel 2018 kual ta un subida di 11% kompará ku aprel 2017. Hulanda ta kontinuá komo e merkado prinsipal; 47% di e total di turista risibí ta prosedente for di e pais aki. E di dos pais den region di Europa for di kual nos ta risibí mas turista ta Alemania. For di Alemania un bahada di 59% a keda registrá. Aña pasá mayoria aleman a biaha pa Kòrsou durante e temporada di vakashon den kuadro di Pasku di Resurekshon. E aña aki por a mira e subida a konsekuensia di esaki den luna di mart. E echo ku no tin konekshon aéreo direkto pa Kòrsou tambe ta keda un reto pa e turista aleman biaha pa Kòrsou. Un total di 18.185 turista di estadia a keda risibí for di region di Europa. Region di Europa ta kontinuá komo e region prinsipal ku ta responsabel pa 56% di e total di turista ku a bishitá nos pais.
CTB a registrá un total di 7.080 turista di estadia prosedente di Nort Amérika na luna di aprel 2018. Ku e resultado aki Nort Amérika ta e di dos kontribuidó den kantidat di turista di estadia. Canada a registrá 15% di kresementu pa un total di 2.077 turista di estadia na luna di aprel. For di Estádos Unídos un kresementu di 9% a keda registrá na luna di aprel pa un total di 5.003 turista di estadia. Aña pasá un total di 4.593 turista di estadia a keda risibí for di Estádos Unídos.
For di Brazil a registrá 7% mas turista kompará ku aña pasá. Total 715 brasilero a bishitá Kòrsou na aprel. Sürnam a registrá 31% kresementu pa un total di 808 turista di estadia. E total di turista di estadia prosedente for di Sur Amérika a baha ku 43% hibando e total na 3.632 turista. E kantidat total di bahada pa e region aki ta partikularmente komo resultado di e efekto direkto di 80% ménos turista venezolano. Turismo di estadia for di Colombia a konosé un bahada di 44% na aprel. Pa e merkado di Colombia tambe por mira ku e echo ku e aña aki Pasku di Resurekshon a kai na mart tabatin su influensia pa loke ta trata e sifranan na aprel. Na mart a registrá kresementu di sifranan dòbel for di Colombia.
For di pais bisiña Aruba, un kresementu di 8% a keda registrá. Un total di 1.168 arubiano a biaha pa Kòrsou na aprel. Mayoria a yega e dianan promé ku selebrashon di Aña di Rei. Turismo di estadia na luna di aprel a konosé un bahada di 8% pa un total di 32.310 turista kual ta 721 turista ménos kompará ku e mesun luna na 2017. Si e turistanan venezolano no a keda inkluí den e sifranan, e bahada lo tabata 2%. E bahada den kantidat di turista di estadia ta komo resultado tambe di e echo ku e dianan di vakashon den kuadro di Pasku di Resurekshon e aña aki a kai na luna di mart miéntras aña pasá esaki tabata na luna di aprel.


text:
Den Haag- Bakunashon ku e bakuna britániko AstraZeneca na Hulandan por resumí riba un termino bastante kòrtiku. Esaki Minister di Salubridat Hugo de Jonge a bisa djaweps atardi.
Resientemente e agensia di remedi Europeo (EMA) i Autoridat di Medisina hulandes (CBG) a disidí di wanta temporalmente ku aplikashon di e bakuna aki. A base di informashon nobo, EMA i CBG ta bisa awor ku por sigui bakuná numa i ku e bakuna por tòg konsiderá komo seif.
“Esaki ta nifiká ku pronto lo resumí bakunashon di esnan ku ta tin sita kaba pa bakuná ku AstraZenica”, asina Minister De Jonge a skibi den un karta pa Tweede Kamer. Ta spera ku bakunashon ku AstraZenica lo kuminsá atrobe pa e siman ku ta bini aki.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Moneda dediká na 10 aña di struktura estatal nobo
Moneda dediká na 10 aña di struktura estatal nobo
Willemstad/Philipsburg –Na okashon di e désimo aniversario di e struktura estatal nobo di
10-10-10, Centrale Bank van Curaçao en Sint Maarten (CBCS), ta emití un moneda
konmemorativo spesial den sirkulashon.
Den un forma ofisial CBCS a ofresé e moneda aki na e promé ministernan i e ministernan
di Finansas di Kòrsou i Sint Maarten. Na Kòrsou e moneda a keda ofresé pa presidente di
CBCS Richard Doornbosch i na Sint Maarten pa gerente di ofisina di CBCS na Sint Maarten
Raquel Lo-Fo-Wong.
E moneda di sirkulashon tin un balor nominal di NAf 5 ku na parti dilanti e number romano
“X”, ku eiden e teksto “OCTOBER 10, 2010-2020”. Na banda robes di e X tin e imágen
kolorido di e bandera di Kòrsou i na banda drechi e imágen na kolo di e bandera di Sint
Maarten. Ariba tin skirbí “PAIS KÒRSOU” i respektivamente “COUNTRY OF SINT
MAARTEN”. Abou tin e siluetanan di e paisnan Kòrsou i Sint Maarten ilustrá. Na e otro
banda di e moneda tin e eskudo di e pais anterior Antia Hulandes ku menshon di e balor di
“5G” i e aña “2020”.
E moneda aki, di kual 100.000 unidat a keda produsí, lo wòrdu poné den sirkulashon riba
dia 9 di òktober pa medio di bankonan komersial na Kòrsou i Sint Maarten. Spesialmente
pa kolekshonadónan, CBCS tin un kantidat limitá di e monedanan aki na ròl di 20 moneda
lorá den un emboltura diseñá úniko na rason di NAf 100. E ròlnan aki ta solamente
disponibel na CBCS.
Willemstad, 7 di òktober 2020
CENTRALE BANK VAN CURACAO EN SINT MAARTEN
Riba potrèt CBCS Munt SXM di robes pa drechi: sra. Raquel Lo-Fo-Wong (CBCS), sr. Ardwell Irion
(Minister di Finansas), sra. Silveria Jacobs (Promé Minister)
Riba potrèt CBCS Munt CUR di robes pa drechi: sr. Kenneth Gijsbertha (Minister di Finansas),
sr. Eugene Rhuggenaath (Promé Minister), sr. Richard Doornbosch (Presidente di CBCS


text:
Solo
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
E Solo (símbolo: ; na Latin: sol, solis) ta un strea den e sentro di e sistema solar. E tin un diametro di mas o ménos 1.392.000 km o sea 109 biaha esun di mundu. E masa solar tin un peso (mas o ménos 2 × 10^30 kilogram) di 330.000 biaha esun di mundu); por atribuí 99.86% di e masa total di e sistema solar na dje.[1] Mas o ménos tres kuart di e masa di e solo ta konsistí di hidrógeno, i mayoria di e sobrá ta helium, anto kandidatnan menor di elementonan mas pisá manera oksígeno, karbon, neon i heru.
Dicho i proverbio tokante di solo[editá | editá fuente]
- Den higra di solo
- Bo ta bunita manera solo = bo ta hopi bunita
- Solo a sali Djan na Montaña = ora un persona a lanta lat
- Solo ta goberná di dia, anochi nò = kada outoridat tin su límitenan


text:
ORANJESTAD,Aruba
Aruba ta pasando den temponan duro actualmente.
Gobierno di Aruba a tuma tur tipo di medida pa stroba e virus di COVID-19 di plama mas tanto posible y pa limita e consecuencianan di esaki.
Ta trata di medidanan pisa, manera Toque de Queda y Shelter in Place, cu ta hopi impactante riba bida di nos ciudadanonan, pero cu ta necesario pa proteccion di salud di tur hende.
Cuerpo Policial di Aruba ta controla e Toque de Queda y otro medidanan intensivamente.
Multanan halto ta wordo duna na esnan cu kibra e medidanan y na mes momento Polis ta haci un yamada na ciudadanonan pa cumpli cu e medidanan.
Ta di sumo importancia pa sigui tur ordo y yamada di Polis.
Lo no tolera violacion di e reglanan y medidanan.
Ministerio Publico lo mantene ley strictamente contra personanan cu no tene nan mes na reglanan of cu dificulta trabao di Polis.
Lo actua duro contra esnan cu usa e crisis di COVID-19 pa viola ley y pa haci maluso di e situacion.
E lucha contra COVID-19 lo por ta exitoso solamente si nos tur bringele hunto.
Ministerio Publico ta haci un yamada grandi na un y tur pa coopera cu otro na interes di Pais Aruba y su cuidadanonan.
Ta hunto so nos por proteha salud di nos ciudadanonan.


text:
Departamento di Obra Publico ta informa pueblo di Aruba en general y specialmente nos automobilista y peatonnan tocante e construccion pa pone tubo pa mehora e collector riool entre Costa Linda y Screaming Eagle Restaurant na J.E Irausquin Blvd.
E construccion pa mehora e collector riool entre Costa Linda y Screaming Eagle Restaurant lo keda cla den dos fase.
Den e prome fase lo coba den e trottoir pa pone e tubonan for di O Condominion te cu Screaming Eagle Restaurant , sigui pa e siguiente fase cu ta e construccion pa pone tubo den e median.
E trabaonan aki a inicia caba dialuna dia 14 di november 2022 y lo tin un duración di 30 dia di trabao.
Nos lo mester cera e caminda parcialmente na haltura di e parkinglot na altura di Coco Loco y tambe na e crusada di Screaming Eagle Restaurant pa por haci e crusada y e conexión necesario.
Den transcurso di e simannan cu ta bin nos lo informa riba e progreso di trabao y e fecha nan exacto di ceramento pa e trabao nan lo mester tuma luga.
En conexion cu esaki Departamento di Obra Publico ta haci un peticion na tur peaton y manehador di auto pa tene cuenta cu e trabao nan cu ta tuma luga. Pa cual nos ta pidi tur automobilista, hotel negoshinan y otro usuarionan comprension y disculpa pa cualkier inconveniencia cu e trabao nan por ocasiona.


text:
GRACE MADURO: ‘PROYECTO LEERORKEST POR BIRA GRANDI, SI NOS TA DESEA’
Como seis luna pasa, september 2019, a cuminsa un proyecto unico den su categoria na Aruba. A lanta Stichting Leerorkest Aruba, cu e meta di crea un ambiente den cual mucha di nos scolnan basico por haya cierto educacion den musica, incluyendo siña domina un instrumento musical.
Meta no ta primordialmente selecciona talento musical sobresaliente, sino brinda acceso amplio na un grupo cu talvez no tin e recursonan pa esaki, na un enrikesimento di nan bida personal a traves di musica.
E proyecto Leerorkest ta surgi originalmente na Hulanda, specificamente dedica na e barionan menos faboreci di Amsterdam Zuid-Oost, pa duna e poblacion hubenil, pa gran parti di descendencia inmigrante, den e encuentro cu musica aki un dimension significativo den nan bida. Ta spera tambe cu esaki lo ta un estimulo pa mantene hubentud riba e caminda corecto, cu efecto positivo riba e creciente problema di delincuencia hubenil. P’esey tambe e interes, na Hulanda y aki, di ministerio di husticia. E proyecto no ta algo desliga di e ambito escolar, pero ta intenciona pa integra den enseñansa basico regular, loke ta splica interes di e ministerio ey tambe.
Grace Maduro: “Na Aruba desde prome momento cu a tuma iniciativa aki, unda mester menciona Johnny Croes di Scol di Musica, como fundador, como tambe e ministronan encarga cu enseñansa y cu husticia, cu a mira e necesidad y oportunidad pa join e esfuerso Hulandes riba e tereno aki. Na e otro islanan tambe tin un proyecto similar, pero nos ta concentra naturalmente riba nos propio esfuerso. Den e fase inicial aki nos ta depende di subsidio for di Hulanda, pero ta logico cu despues di cierto tempo nos mester por carga nos propio organisacion.”
“Ademas, e idea ta cu e proyecto (piloto) cu nos a inicia, ta bira algo cu ta integra na e scolnan basico, y cu recursonan gubernamental lo ta disponible pa carga esaki. Nos a start awor cu un ‘pilot’ na dos scol, na Prinses Amalia y na Laura Wernet Paskel. E plan tabata pa cuminsa na cuatro scol pero pa motibo di contratiempo nos ta un poco atrasa cu e otro dosnan.”
Nos ta cuminsa cu mucha den di dos aña di scol basico, cu loke ta yama ‘Algemene Muzikale Vorming’ (AMV) y canto. Despues, den e siguiente añanan, ta sigui cu e formacion a base di dominio di un cierto instrumento. Esaki ta bay te na 6de klas di scol basico. Esaki ta implica cu den 5 aña nos mester a desaroya e prome trayecto completo pa scol basico, segun cu e muchanan cu awor ta den 2de, lo a yega klas 6.
Kico concretamente Hulanda ta yudando actualmente?
GM: “Pa cuminsa tin e ayudo financiero pa nos por opera durante henter e trayecto menciona. Por ehemplo, mester paga e docentenan cu ta haci e trabao y pronto nos mester un edificio pa nos por opera di eynan. Na prome instante nos a haya un lote di 144 instrumento, e.o violin, dwarsfluit, klarinet, hobo y algun mas, banda di uso di guitara y piano. E cantidad di instrumento lo aumenta segun cu e programa ta crece.”
“Nos ta bay tin tarea cu awor aki no ta bin dilanti ainda, pero cu sin duda nos mester tin un contesta pa nan. Por ehemplo, cu tanto instrumento ora e proyecto keda amplia, nos mester tin un deposito sigur y adecua pa warda esakinan. P’esey un edificio adecua lo ta importante. Lo mester bin capacidad tambe di hende cu por mantene y drecha instrumento, pasobra bo no por pensa cu no ta pasa nada cu tanto instrumento. Nos por pensa por ehemplo pa train hende den esaki, cu ta un ofishi special. Djis pensando, esaki por ta algo cu por haci den KIA?”
“Tin otro aspecto pa desaroya tambe. E plan ta cu na IPA lo cuminsa curso cu ta termina cu un certificado pa esnan di e instituto cu ta haci e carera special aki, dirigi riba e (AMV) y canto. Esey por percura pa e hendenan cu training adecua pa sostene e programa pa por amplia esaki na mas scol. Tambe nos ta pensa di involucra musiconan cu a haya nan formacion musical profesional den exterior, pa haci uso di nan conocemento tambe den e proyecto.”
Proximo evento publico
Ta e idea pa e proyecto piloto no keda for di publicidad, pero e plan ta pa mustra kico ta resultado di e trabao den e prome aña caba. P’esey ta intencion di duna un presentacion musical, cu participacion di alrededor di 240 mucha. Fecha pa esaki ta 29 di juni, lugar lo ser anuncia despues.
GM: “ Cu e apoyo adecua, tanto di gobierno como e cooperacion di esnan envolvi den musica o cu kier traha den e proyecto aki, esaki por bira algo grandi pa Aruba.”


text:
ORANJESTAD; Diamars ultimo Minister di Enseñansa y Deporte Endy Croes a ricibi e grupo G 297 cu ta consisiti di Drs. Chando Pietersz, sr. Jaime Mata, sr. Nelson Petronia y Drs. Jose de Sousa Fernandes Perna; cada persona menciona, ademas di ta(bata) activo como dirigente y/o miembro di SIMAR; actualmente tur ta pensionado y expertonan den enseñansa cu conhuntamente a funda G27, Na Vanguardia di Enseñansa.
Durante e presentacion hopi interesante a duna consehonan valioso pa sali na vanguardia di enseñansa. Tambe e reunion a trata temanan manera; (1) ‘master-plan’; pues un plan integral y completo pa henter enseñansa, (2) legislacion y inovacion di enseñansa, (3) calidad di enseñansa, (4) Coho / landspakket y (5) fluho educativo progresivo ‘doorstroming’ tanto den enseñansa na Aruba mes, como ora di sigui studia den exteriory (6) e relacion ‘enseñansa – mercado di labor’ y ‘enseñansa- sociedad’.
Minister Endy Croes a keda hopi contento a cu nan bishita ypresentacion alabes a gradicinan pa e consehonan. E grupo ta dispuesto pa duna conseho pidi of no pidi na e mandatario. A keda palabra cu den futuro lo tin mas reunion. Minister Endy Croes su deseo y empeño ta pa soluciona problematicanan mas tanto posibel, crea espacio pa trankilidad, paz y mehoracionden e tereno di Enseñansa.


text:
Pronóstiko di tempu pa Kòrsou i bisindario bálido te djaluna mainta 6:00 o.l, 3 di yüni 2019.
Pronóstiko
Pronóstiko di tempu pa Kòrsou i bisindario bálido te djaluna mainta 6:00 o.l, 3 di yüni 2019.
Kompilá: djadumingu 2 di yüni 2019, 05:00 o.l. (09:00 UTC)
Tempu: Shelu ta parsialmente nublá i algun momento hopi nublá. No ta antisipá áwaseru signifikante.
Temperatura máksimo lo alkansá 31 ºC i temperatura mínimo 27 ºC.
Solo ta sali 06:10 i ta baha 18:58 o.l.
Bientu: For di un direkshon generalmente ost i suak te moderá; forsa 2 te 4 (7 te 30 km/ora, 4 te 16 nudo). Prinsipalmente den dia, ráfaga posiblemente basta fuerte; forsa 5 ( 31 te 39 km/h, 17 te 21 nudo).
Situashon general: Nubianan lo plama den nos área durante próksimo dianan. No opstante esaki kualke áwaseru lo ta di poko importansia. Bientu lo kontinuá relativamente suak. Ta premirá ku esaki gradualmente lo bira mas fuerte den kuminsamentu di siman, di manera ku e kalor lo aliviá un poko.
Kondishon di laman: Por lo general trankil ku altura di olanan di 1 meter (3 pia) òf ménos.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djamars mainta: Shelu ta parsialmente nublá ku bientu un poko mas fuerte.
Meteorólogo: Correa/Coffie


text:
Huramentashon di Asistente Botikario Bonsen
Huramentashon di Asistente Botikario Bonsen
Geplaatst op 28 September 2021 dor di Ministerio Salubridat Públiko, Medio Ambiente i Naturalesa
WILLEMSTAD – Resientemente Minister di Salú, Medio Ambiente i Naturalesa dr. Dorothy Pietersz-Janga, a huramentá Asistente Botikario sra. Carlein Anne Bonsen.
Minister Pietersz-Janga ta enkargá ku huramentashon ofisial ku mandato di Gobernadó i sra. Erseline Ramazan a atendé e parti protokolario. Di e forma akí e Asistente Botikario ku a huramentá a kumpli ku eksigensianan di nos leinan vigente pa e por ehersé su profeshon. Despues di e akto ofisial, Minister Pietersz-Janga a felisitá sra. Bonsen i a dese’é tur klase di éksito. Señora Bonsen ta temporalmente na Kòrsou i lo bai laborá pa 6 luna na Botika Mahaai.
Riba pòrtrèt: Minister Pietersz-Janga i sra. Carlein Bonsen despues di e akto ofisial.


text: Diadomingo atardi a drenta informe di cu lo tin hende sinta na Fermin’s Bar ta dal drinks manera nada no a pasa, mesora a dirigi un patruya na e sitio. Na yegada di e patruya, nan a splica e gerente cu diabierna, diadomingo y dialnua unocamente ciudadanonan por sali pa 1. pone gasolin den auto, 2 bay dokter, 3 of bay botica y di 4 bay restaurant busca cuminda y bay nada mas. Como cu e gerente no tabata compronde e mensahe bon a invite pa e bay na warda di polis na Shaba unda eynan a splica e gerente con e ley ta hinca den otro den temporada di crisis.


text:
100 Aktividat Cu Bo Por Hasi Cu Hendenan Cu Demensia
Tin hasta actividatnan cu por ta ideanan nobo pa kasnan di kuido. Klik aki pa download e lista cu aktividatnan. Bron: Alzheimer Nederland
Demensia I Kon Bo Por Rekonose Esaki
Kiko ta Demensia? Demensia ta un nomber kolektivo pa mas cu 50 malesa. Demensia ta un nomber pa un kombinashon di simptomanan kaminda informashonan no ta wordu prosesa bon mas den e serebre. E forma di demensia ku ta parese mas tantu ta: Alzheimer. Banda di Alzheimer tambe tin e formanan aki di demensia ku ta: • Demensia di Lewy Body • Demensia Vaskular • Demensia Frontotemporal Un par di simptoman di demensia por ta:…


text:
KRALENDIJK- Poko poko pero sigur, e diferente kompanianan i fundashonnan ku ta kai bou di Entidat Públiko Boneiru (EPB) ta bieniendo bei ku asuntu di nan kuentanan finansiero anual.
Esaki, algun aña pasá, a wòrdu indiká komo un di e problemanan mas grandi pa e kompania di konsùltent CRMLink, ku a hasi un análisis di e situashon na kompanianan di Gobièrno.
Den pasado tambe, Cft na vários okashon a pidi atenshon pa esaki, sin ku tabata tin masha progreso ku e asuntu. Den un publikashon, emití pa e Bureau Deelnemingen siman pasá, ta duna un bista di e progreso pa kaba ku e diferente kuentanan anual.
Kompania
WEB, Aeropuerto BIA, OBNA i Oil Trading Bonaire (OTB) ta e entidatnan mas al dia, i ta kedando kla ku e relatonan finansiero di aña 2020. Bonaire Overheids Gebouwen (BOG), Selibon, TELBO i TCB, ta trahando riba e kuentana anual di 2018, 2019 i 2020 pareu, pa keda kla ku esakinan.
Esnan ku ta kanando mas atras ta BonLab i Bonaire Holding Maatschappij (BHM) ku ta trahando ainda riba nan kuenta anual di 2016 i 2017.


text:
…Kòrsou pais di honor…
WILLEMSTAD: 21 di febrüari 2018 – E aña aki Kòrsou ta pais di honor na e di 37 edishon di ‘Vitrina Turística ANATO’. Meskos ku tabata e kaso na 2011. E feria anual ta tuma lugá na Bogotá, Colombia di 21 pa 23 di febrüari i ta konta ku partisipashon di sigur 30 pais, mas di 1.000 ekshibidor, 500 mayorista i aproksimadamente 20.000 bishitante. E feria di 3 dia ta sirbi komo un plataforma pa eksponé tur loke Kòrsou tin pa ofresé na mayoristanan i agensianan di biahe ku ta interesá den komèrsio ku nos isla. Despues di apertura di e feria dia 21 di febrüari a sigui mèrdia un konferensia di prensa ofisial di parti di Kòrsou. E tim di Kòrsou ta konsistí di Minister enkargá ku Desaroyo Ekonómiko, Dr. Steven Martina, representantenan di Ofisina di Turismo di Kòrsou (CTB) i diferente partner den sektor públiko i priva.
E dianan promé ku e feria ta masha importante ya ku ta organisá diferente evento i almuerso ku e propósito pa fortifiká lasonan di kontakto ku prensa i ku mayoristanan korporativo. Esaki a tuma lugá siman pasá na siudat di Medellín. Dia 13 di febrüari a organisá un almuerso kaminda a kompartí e portafolio di hotèlnan aki na Kòrsou i tambe a duna informashon referente e posibilidatnan pa tene reunion, evento i konferensianan grandi na Kòrsou. Durante di e evento a konta ku aproksimadamente 200 mayorista di Medellín. Riba dia 19 tambe a tene un almuerso i presentashon den e kaso aki pa un grupo di 50 mayorista kaminda a presentá Kòrsou komo destinashon ideal pa gruponan. E almuerso a keda patrosiná pa Curaçao Airport Partners. Tambe a tene dia 20 un desayuno na edifisio di korant El Tiempo ku a konta ku presensia di diferente miembro di prensa i otro 100 invitado mas. Parti mèrdia a sigui un almuerso kaminda a konsentrá riba e aspekto di negoshi i oportunidat pa invershonistanan. E evento a konta ku partisipashon di Holland House, CINEX, Kámara di Komersio i empresarionan di Kòrsou i Colombia. Parti anochi a tene un resepshon pa e delegashon di Kòrsou, prensa di Colombia i invitadonan spesial.
E promé dia di e feria dia 21 di febrüari lo keda konkluí ku un ‘happy hour’ unda a invitá gruponan di interes i prensa pa disfrutá di algu di bebe i na mes momentu diskutí oportunidatnan komersial. Riba e di dos dia di e feria Kòrsou lo duna entre otro un presentashon ofisial di Curaçao North Sea Jazz Festival 2018. Definitivamente esaki ta otro tremendo oportunidat pa mustra kiko Kòrsou tin di ofresé i tambe pa sektor privá interkambiá ku empresanan ku ta deseá di hasi negoshi ku nos isla. CTB ta yama danki na tur partner ku a forma parti di e tim di Kòrsou durante ‘Vitrina Turística ANATO’ 2018.


text:
“Mi tin dios pa wardador, pues mi no tin falta di nada” Cu tristeza den nos curason, pero gradicido pa...Read more
Lotto, e loteria di Aruba awe ta lansa su campaña pa luna di december, cu ta yama 'Cachi Cachi Christmas...Read more
Inspeccion di Salud Aruba (IVA) a ricibi notificacion cu un cierto produccion (batch) di e remedi di sucu metformine a...Read more
“ Di berdad , berdad , Mi ta bisa boso , esun cu tende Mi palabranan I kere Esun ku...Read more
Ciudadano ta pidi cualkier persona cu por a mira su cacho cu ta perdi den area di Socotorolaan banda di...Read more
Yamada pa heredero di difunto Sr. Antonio van der Linde, kende a nace 13 di Juni 1888 na Aruba y...Read more
Charles Grill Special Buffet Menu. Diaranson 7 Aug 2019 Ora: 11:30 - 4:00 Jaburibari 26-B Roasted Turkey Picnic Ham Chicken...Read more
12 Juli 2019 lo recorda fayecimento di Wendell A.R De Leeuw miho conoce como " Djaka Muis " Famia kier...Read more
Como preparacion pa e temporada di vakantie grandi, cu ta den porta, Departamento di Aduana ta duna e biahero local...Read more
Gobierno di Aruba ta haci ANUNCIO: Cu e frontera cu Venezuela ta keda cera pa 3 luna mas. Mirando e...Read more
Interupcion di Servicio di Cable TV y Cablenet Diabierna 10 di mei 2019 di 8:00 AM pa 2:00 PM. Barionan...Read more
He peleado la buena batalla He acabado la carrera He guardado la fe. Al eterno, la alegria de tenerla literalmente...Read more
Orbituario Esun cu ta hiba un bida drechi, cu ta practica husticia y cu semper sa papia berdad; cu no...Read more
Aki ta sigui un anuncio di morto di Mr. Ghansham N. Mahtani.Read more
Teleshopnan y SETAR Store ta habri pa publico: Diasabra dia 15 di December 2018 di 7:45 am pa 1:30 pm...Read more
Cu imenso tristesa na nos curason ta participa fayecimento di Wendell A.R De Leeuw miho conoci cerca su amigonan ‘...Read more
“Bou di alanan di Dios mi ta sigur”Abo ku ta biba bou di amparo di Altisimo, ta hospedá den somb...Read more
Anuncio Publico. Diabierna manece Diasabra ladronnan a horta un Kawasaki Ninja preto cu cora for di un cas na Savaneta....Read more
For di esnan encarga cu Candy’s Lottery a aserca redaccion di masnoticia pa asina publica un anuncio unda nan a...Read more
Anuncio Publico: Diadomingo merdia ladronnan a horta un mitsubishi lacer lancer shinishi aña 2010, A-67886 for di e supermarket na...Read more


text:
Minister Larmonie-Cecilia ta ninga tur akusashon.
Den un rueda di prensa, minister demishonario pa ministerio di Desaroyo Sosial, Labor i Bienestar, Ruthmilda Larmonie-Cecilia a ninga ku e la faya ku reglanan komo minister den e último dos añanan. El a reakshoná riba e krítikanan fuerte relashoná ku korupshon, ku a sali den medionan di komunikashon últimamente. A menshoná ku na 2014 i 2015 ministernan di Pueblo Soberano a firma pa 8.001.719 florin na gastu i a hasi esaki kontra di lei. Den su rapòrt Kontrolaria General a mustra ku diferente minister a firma sin outorisashon. Larmonie-Cicilia a bisa ku e rapòrt ta indiká ku diferente minister a faya ku e regla, pero ku segun e no tin para niun kaminda kla ku komo minister e no tin outorisashon pa firma. E la bisa ku su ministerio, esta SOAW, ta esun ku ta duna mas supsidio i realidat ta ku a firma pa hopi supsidio i hopi proyekto. E minister a deklará ku tur bòn ku el a firma for di ougùstùs 2014 a bai pa Ministerio di Finansa tres bia promé ku por paga e sèn. Pa dos aña largu el a hasi esaki den e mesun trayekto i nunka a bisé ku esaki no ta korekto.


text:
Caya Ritmo – Danza
Diaranson merdia algo prome cu 12:30 varios yamada tawata drenta tanto na 911 y polis pa un accidente hopi serio, ariba Caya Ritmo.
Prome informacionnan tawata bisa cu nan rotonde di Sasaki, lo tin un accidente serio entre brommer cu auto.
Patruya di polis cu a yega e area, no a bin haya nada. Pero di despues di busca un rato a bin topa cu un accidente basta serio, ariba Caya Ritmo cu e crusada di Danza.
E scenario uno basta fastioso, caminda un motociclista tawata hinca den e windshield y tawata seriamente herida.
Brandweer y ambulance a presenta na e sitio pa asina nan cuminsa saca e victima poco poco di e situacion cu e tawata den.
Loke nos a compronde na e sitio ta cu e Lexus suv, lo a yega drenta e caya y pa mala suerte ta topa cu un brommer cu tambe tawata yegando e crusada pa bay subi Caya Ritmo.
Despues di a logra bahe for di ariba e auto nan ta transporte cu urgencia pa hospitaal. Segun nos tin entendi, aparentemente ambos pia a wordo fractura.
Slachtofferhulp a ser pidi na e sitio tambe, pa atende cu e chauffeur di e Lexus v-car.


text:
Aruba
Historia politico ta wordo scirbi cu retiro anhela di Gabinete Wever Croes
ORANJESTAD-Evelyn Wever Croes como Prome Minister di pais Aruba, a crea algo di historia den e mundo politico di e pais, ora cu el a dicidi di bay Gobernador y entrega retiro di su Gabinete.
Personalmente Evelyn ta bay den historia no solamente como e prome dama cu a bira Prome Minister di e pais, pero tambe e prome Prome Minister dama cu ta bay den historia pa baha su Gobierno sin cumpli cu e mandato completo, segun su persona pa motibo di falta di integridad di su partner den coalicion.
E partido historico ta sigui den e famia Croes mes ya cu Minister Glenbert Croes cu e decision tuma diamars di manda Gabinete Wever Croes cas, ta bira e unico Minister cu nunca a cumpli c’un periodo completo di gobernacion, ya cu esaki ta su di tres ocasion cu Glenbert ta bay cas sin completa un termino completo.
Den pasado na dos ocasion Glenbert mes a yega di tumba Gobierno di coalicion y awor un biaha mas no ta su persona a tumba e Gobierno aki, pero ta Tanchi Evelyn a haci esaki ya cu nan no por traha cu hendenan cu ta falta integridad.
Esaki ta bira tambe e prome Gabinete cu ta bay cas usando e excusa di integridad, confirmando cu e lider di MEP ta mira e punto di integridad, como un di e puntonan principal cu lo bira tema di e campaña di su partido.
Otro punto historico a wordo reserva pa Minister di Husticia Andin Bikker, kende den menos di cuater aña, ta bandona dos partido politico, di cual el a yuda funda tur dos y aparentemente e lo ta preparando pa subi lista di partido MEP y ta mas cu claro cu el a bira lomba pa Howell despues di a duna e homber un partido perdi caba, pa awor trata di recupera confiansa cu el a perde den eleccion di 2017 despues cu e mes a bandona su partido Democracia Real.
E unico cambio cu Bikker lo conoce awor si e bay riba lista di MEP ta cu e no mester funda otro partido nobo pa cumpli cu su soñonan como politico ya cu e lo haya tur cla pa su persona caba y e gran pregunta ta cu si e lo haya un posicion halto riba e lista geel si e wordo acepta.
E ex miembro di fraccion di POR, esta Dellanire Maduro, tambe a marca historia ora cu el a bira e prome Parlamentario di historia di politica di pais Aruba, cu a dicidi di declara su mes independiente hasta prome cu e Gobierno cu e ta sostene, a bira demisionario y mas ainda sin cu el a bishita Gobernador pa informa Su Excelencia di su decision.
Pues durante cu Gabinete ta cayendo den oficina di Gobernador, Dellanire mes a tira un tipo di coup ora cu el a dicidi di distancia su mes for di fraccion di POR y cu e lo sigui como miembro independiente den Parlamento.
Na prome instante hopi e kere cu su distanciamente tabatin di haber cu reglanan di DVG, pero a bin resulta cu awor ta Howell awor a wordo converti den un pandemia di falta di integridad, caminda tur hende di POR a core bay lague su so para, realmente y totalmetne su so.
Ta bin acerca cu pa loke t’e miembronan den Parlamento cu a sostene e Gobierno di coalicion, a termina posiblemente nan prome y unico periodo como Parlamentario ya cu riba e proximo lista di MEP ta di spera cu e actual Ministernan di e partido geel, lo drente bek den Parlamento despues di eleccion y ta depende di nan posicion riba lista como tambe e cantidad di voto personal cu nan lo ricibi, con ta nan futuro politico despues.
Aruba
Minister Rocco Tjon: Comision di CPT a audit diferente centro di detencion na Aruba
Aruba
Caso Poentje Castro Detayenan demasiado vago a pone cu Hues no por a tuma otro decision
ORANJESTAD-Un misterio grandi Ministerio Publico a converti e caso di asesinato di Poentje Castro diamars ultimo, ora cu Hues den Prome Instancia a dicidi cu tin cu laga Anderson Rasmijn, e unico sospechoso di e caso aki, den libertad ya cu no tin pruebanan concreto y legal cu ta confirma cu ta el a mata Castro.
Sinembargo tin varios aspecto cu no ta cuadra of miho bisa ta klop cu otro den loke e acusado mes a declara den corte algun siman atras ora cu e caso a wordo trata mientras cu e aspecto mas extravagante, ta e hecho cu for di e investigacion inicial cu a wordo haci for di 2010, tin informacion di esaki cu a “perde.”
Un ponencia cu ta lanta hopi pregunta di e forma di proceder no solamente di Ministerio Publico pero tambe di cuerpo policial caminda ta ser mustra cu cierto partinan di e investigacion inicial, ta perdi y cu no por haya esaki.
Esaki ta duna un impresion di un falta di responsabilidad y seriedad di parti di e autoridadnan cu a haci e investigacion aki y unda nan informacion cu nan a hinca den computer, a bay y con esakinan por a perde. Lamentablemente mando policial no a ni reacciona pa bisa cu nan ta cuminsa un investigacion interno con algo asina por a pasa.
Con un oficial di polis, den e caso aki recherche, ta traha riba un caso den e “domain” di cuerpo policial, anto su informacion ta djis perde y ningun hende por haci esaki, ya cu ta dificil pa kere cu e recherchenan ta bay cas cu nan trabou y ta hinca esaki den nan computer na cas of nan laptop personal.
Fuera di esaki tin otro punto masha remarcabel, ya cu e sospechoso Rasmijn durante tratamento di e caso a declara cu el a bay cumpra droga na un cas cu ta cerca di e cas di e victima Castro.
Segun su declaracion, el a bay pa cumpra en total di 4 kilo di droga cu ta cocaina y heroina, dunando indicacion cu ta su so a bay pa haci e ‘respondi’ aki, cu sin duda ta hopi peligroso. El a bisa tambe cu na final e no a haya 4 pero 2 kilo so.
Ora cu tuma nota cu Rasmijn a staciona su auto den Spechtstraat pa cana bay den Weststraat cu ta un caya hopi transita, el a pasa riba e crusada di Weststraat y Rudolf Arendsstraat cu tambe ta un crusada hopi uza pa trafico, ta dificil pa asumi cu Rasmijn lo a core e riesgo di cana riba e pida di caminda aki, cu 2 kilo di droga sin cu el a wordo mira. Riba e mapa ilustra den e articulo por mira punto 1 ta unda ela staciona e auto y punto no. 2 ta unda Castro su cas tabata.
Ta mas normal den e tipo di negoshinan aki, pa “bestel” e droga cu anticipacion ya cu no ta solamente e droga e tin cu carga hiba bek su auto riba e distancia largo aki pero e ta canando cu miles di florin of dollar pa paga esaki cu tambe ta un riesgo grandi den e trayectorio cu el a bisa cu el a cubri.
Algo no ta klop cu su declaracion, esta di staciona su auto den Spechtstraat y cana bay te banda di Apollostraat banda di cas di Castro, pa e piki 2 kilo di droga sigur ora cu realisa cu mayoria di e negoshi di bendemento di droga, ta tuma luga den scuridad di anochi, pues lo por tin basta trafico pa y for di e mesun “tienda” na unda el a bay cumpra e droga aki.
Presencia di Rasmijn den vecindario ta keda un sospecho grandi den e caso aki pero tabata na autoridadnan hudicial pa clarifica esakinan y no awor despues di mas di un decada, busca pruebanan cu ya no por ta existi mas.
Tin un solo acusado, e yama Anderson Rasmijn. El a admiti cu e tabata na e sitio o sea den bisindario. Pero e ta nenga cu el a mata Poentje. Ministerio Publico a bisa e tabata actua straño pasobra el a para su auto leu y despues a bolbe na careda cu man scondi bou di su T-shirt. Kico e tabatin bou T-shirt? Fiscal no por a bisa kico esaki tabata pasobra nan no a ni a mir’e; ni ningun otro hende a mir’e cu e arma den su man.
Husticia ta paga awe pa eror di ayera
No tin ningun testigo cu a mir’e cerca di e cas di Poentje Castro y tampoco tin filmacion cu e tabata bini for di e cas di Poentje. E unico filmacion ta cu e ta den e caya pazuid di e supermercado Bo Chang y den Spechtstraat. E acusado mes ta nenga. Ni un biaha el a admiti di a mata Poentje Castro y hala atras.
A detene Anderson Rasmijn na aña 2011 pero no a haci ningun test pertinente di resto di polvo riba e pañanan confisca cu e tabatin bisti e anochi di e sucedido. E tabatin e pañanan aki ainda warda den un maleta. Pakico no a investiga e otro puntonan menciona door di testigo y a concentra solamente riba Anderson Rasmijn. Tur tip ta valioso.
Caso ta basa riba teoria y no echo
Fiscal mes a bisa den su rekisitorio cu el a dicidi pa concentra riba Anderson Rasmijn pasobra e tabata e unico sospechoso, mientras cu e mes algun minuut prome a pidi su disculpa pasobra e investigacion tabata laga hopi di desea y cu no a haya hopi parti di e proces-verbaal of cu a perde. Pakico no a cuminsa ful e investigacion di nobo y di e forma ey concentra riba tur e tipnan cu a drenta?
Varios tip cu no a investiga
Testigo a bisa cu tabatin un auto e anochi ey na cas di Poentje Castro cu mas hende den dje. No a bay riba dje; tabatin scooter sospechoso cu dos persona riba dje e anochi ey, pero no a sigui riba e pista aki; tin blackberry cu sanger y no a mencion’e mas; muraya tin mancha di sanger y no a bay riba dje. Si Poentje a cay y fayece mesora despues di e tiro, di con e muraya tin mancha di sanger. E persona cu a tira Poentje tabata den su cura y a bula pa huy. Ki tipo di sanger e tabata y ta mescos cu esun riba e Blackberry? Pregunta y mas pregunta. Pero sin contesta.
Aruba
Prome Minister Evelyn Wever – Croes ta premira: Un paro na recorte salarial lo yuda normalisa e situacion
Daily Nobo
Na Barcelona: 28 pasahero indokumenta a bula for di un avion i trata na kore bai
Ayera mardugá: Bus karga ku migrantenan ilegal a yega na kas di Kamala Harris
Agentenan federal na Alemania: A desmantela red di ekstremista ku tabatin planeá pa ataka parlamento
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
Hansi Flick lo keda ku e selekshon di Alemania
Analista di ADC a haña retiro al instante pa fayonan garafal
Jandino Asporaat a bishitá gobernador Lucille George-Wout
INVESTIGASHON DI SOAB PA SERVISIO A PRESTA NA SERVISIO DI IMPUESTO
Dependensia di gobiernu ta haña ku Selikor no a kumpli ku eksigensia
Lus bèrdè pa konstrukshon di Majestic Apartments & Hotel den kurason di Punda
Trending
-
Lokal3 days ago
Analista di ADC a haña retiro al instante pa fayonan garafal
-
Lokal7 days ago
Jandino Asporaat a bishitá gobernador Lucille George-Wout
-
Lokal4 days ago
INVESTIGASHON DI SOAB PA SERVISIO A PRESTA NA SERVISIO DI IMPUESTO
-
Lokal5 days ago
Dependensia di gobiernu ta haña ku Selikor no a kumpli ku eksigensia
-
Lokal7 days ago
Lus bèrdè pa konstrukshon di Majestic Apartments & Hotel den kurason di Punda
-
Lokal7 days ago
HÓBENNAN ‘SOCIAAL VORMINGS TRAJECT’ A RISIBÍ BARÈT NA KAZÈRNE DI MARINA SUFFISANT
-
Lokal5 days ago
4 AÑA KASTIGU DI PRIZON PA MICHAEL FANEYT
-
Lokal4 days ago
Minister a basha’bou riba Jardim & Bearing Point!


text:
Willemstad- Entrante awe, djadumingu 26 di sèptèmber 2021 pasaheronan di EZ Air na Kòrsou tin mas opshon pa kumpra nan pasashi. E ofisina di benta di EZ Air na aeropuerto Hato for di awe ta habrí tambe tur djadumingu entre 10 ‘or di mainta i 4 ‘or di atardi.
Segun EZ Air, esaki lo fasilitá hopi hende ku ta preferá di pasa personalmente den wikent pa kumpra nan pasashi. René Winkel, direktor di EZ Air, ta bisa ku tabata nota ku mas i mas hende ku tabata yega riba djasabra na e ofisina di aeropuerto di Kòrsou. “Ta pesei nos a disidí pa habri djadumingu tambe, pa nos duna nos pasahero mas opshon”, asina Winkel a bisa. Winkel ta mustra ku hende por opta tambe pa kumpra pasashi ‘online’, 24 ora pa dia i 7 dia di siman via www.flyezair.com.
Mientrastantu e kompania di aviashon ta hasiendo preparashon tambe pa habri su ofisina di benta na Aeropuerto Flamingo tambe. “Nos a saka aviso den diferente medio di komunikashon i nos departamentu di rekurso humano ta pasando den e proseso di selekshon pa empleado adishonal. E konstrukshon di nos ofisina banda di e bankomátiko di MCB na aeropuerto ya ta kla pa kuminsá funshoná”, segun Winkel a splika. Pasaheronan di Boneiru i Aruba mientrastantu den wikent por yama na (09)839 1234 pa por wòrdu yudá via telefon.
Avion nobo
Banda di e ampliashon di puntonan di benta, e kompania ta ehekutando buelo di prueba ku nan avion nobo Saab340 pa por kuminsá ehekutá buelonan komersial ku esaki. Winkel a splika ku e kompania ta pasando den un periodo hopi drùk pero tambe unu ku ta generá entusiasmo i satisfakshon serka e tim di empleado.
“Nos tur ta trahando duru pa nos inkorporá nos avion nobo. Esaki lo nifiká un stap basta grandi pa nos komo EZ Air, ámbos pa loke ta trata ruta, kantidat di pasahero ku por transportá i tambe e nivel di servisio ku nos ta ofresé nos pasaheronan”, asina Winkel a bisa.
Hopi pasahero ta sperando e komienso di e ruta pa Medellin for di Kòrsou i Boneiru. Medellin ta un destinashon hopi gustá na e islanan ABC, pero aktualmente por ta algu trabahoso pa por yega ya ku mester biaha sea via Bogotá òf Panamá pa por yega Medellin.


text:
…riba Dia Mundial di Turismo
WILLEMSTAD – 27 di sèptèmber 2022 – Riba Dia Mundial di Turismo, Ofisina di Turismo di Kòrsou (CTB) a lansa turismo komo materia pa skol di fundeshi i skol spesial. Esaki despues ku aña pasá riba e mesun fecha a lansa e trayekto di preparashon di e diferente materialnan. Introdukshon di turismo komo materia na skol di fundeshi lo yuda amplia nos muchanan su konosementu riba e importansia di turismo pa nos pais. E lansamentu ofisial a tuma lugá na Coromoto College i a konta ku presensia di Minister di Desaroyo Ekonómiko, sr. Ruisandro Cijntje, Minister di Enseñansa, Siensia, Kultura i Deporte sr. Sithree van Heydoorn, representantenan di e diferente ministerionan enbolbí i e diferente direktivanan di skol. Mas aleu e programa di e dia a inkluí presentashon di e muchanan di A. E. Goilo School, Adventschool Koraal Specht, Kolegio Erasmo, Emmy Berthold School FO, Skol Marieta Alberto ZMLK/MLK, Dr. Albert Schweitzer FO i Coromoto College.
Lo introdusí e materia di turismo den grupo 5 di skol di fundeshi i den skol spesial. Despues di evaluashon lo sigui pa grupo 6 i 7. E material ku ta drenta skol ta konsistí di un seri di video interaktivo huntu ku un buki di guia pa e dosente i buki di tarea pa e muchanan. E promé 5 videonan ta trata e siguiente tópikonan: kiko ta turismo i ken ta turista, ban bishitá un hotèl, merkadeo i promoshon, atrakshonnan turístiko i importansia di haf. E komishon di trabou ku a traha riba e diferente materialnan ta konsistí di 4 dosente, un trahadó sosial i representantenan di CTB.
CTB ta gradisí tur ku a kontribuí na realisashon di e trayekto aki partikularmente Ministerio di Enseñansa, e diferente direktivanan di skol i partnernan den sektor di turismo. Introdukshon di turismo na skol di fundeshi i skol spesial lo yuda pa for di edat hóben nos muchanan sa e importansia di turismo pa nos pais Kòrsou i tambe haña gana pa despues skohe pa bai laborá den e sektor dinámiko aki.


text:
COMPRA N.V. orguyoso di ta parti di e famia “ The Giants Baseball Organization” The Giants-Compra team
Den celebracion di Compra Ltd su 65 aniversario y cu alaves ta un compania cu semper ta aporta cu deporte y siguramente na e futuro hoben di mañan.
Den nos celebracion como compania a dicidi pa asina aporta den diferente manera cu deporte y tambe den actividad social.
Den ramo di deporte, Compra Ltd kier a duna un atencion special na Baseball. Un deporte hopi popular entre nos muchanan kende cu apenas 4 aña por join pa asina siña e disciplina y regla relaciona cu baseball. Un mucha cu ta structura di chikito por ta sigur cu na grandi por ta cuidadano ejemplar.
The Giants Baseball Organization un organisacion serio funda na 1997. Un organisacion cu a start di nada door di mayornan entusiasma cu e deporte y pa cu e alegria cu nan ta wak den e muchanan ora di practica dicho deporte. The Giants ta consisti actualmente di 6 team di diferente edad, 5/6 aña, 7/8 aña, 9/10 aña 11/12 aña 13/14 aña y 15/16 aña.
Compra Ltd mirando e esfuerso na tin un grupo grandi y mirando e trayectoria di cada categoria a adopta full e organisacion pa asina traha hunto y aporta cu e organisacion pa asina sigui traha pa e muchanan. Cuminsando e campeonato nobo, cada grupo lo tin un nomber nobo: Giants Kool-Aid, Giants Oreo, Giants Choq, Giant Chips Ahoy!, Giants Frisian Flag y Giants Tang.
En conneccion cu e aporte aki di parti di Compra Ltd Giants baseball organisacion a lansa tambe un logo nobo pa e organisacion crea pa Rekha Croes- Daryanani markando asina comienso di un era nobo na unda un compania local ta aporta di un manera structura y a largo plazo na e continuidad di un organisacion di baseball na Aruba cu ta dedica su mes na nos muchanan
Na Augustus venidero lo bay tuma lugar e bautiso oficial di cada team cu nan nomber y uniform nobo pa asina cuminsa e campeonato nobo yena cu energia.


text:
Ken mi tin den shelu? Abo so! Si mi ta ku Bo, kiko mundu ta importá mi? Maske mi kurpa i kurason por sukumbí Dios ta semper mi baranka, E ta mi poseshon, mi n’ por pèrd’É. Sí, esnan ku
Yozue 1:8
No stòp di lesa e buki di lei akí nunka; meditá riba dje di dia i anochi i hasi presis manera tin skibí den dje, pasobra e ora ei lo bo logra bo metanan i lo bo tin éksito. Dios
Num 6:24-26
SEÑOR bendishoná boso i warda boso, SEÑOR wak boso ku kariño i mustra boso su bondat, SEÑOR wak boso ku amor i duna boso pas i prosperidat. Dios bendishona bo y un felis siman.
Efes 3:16-17
Mi ta pidiÉ pa for di su rikesa glorioso i pa medio di Spiritu Santu, E fortalesé boso ku poder den profundidat di boso ser. I mi ta pidi pa Kristu biba den boso kurason pa medio di fe, pa


text:
Mormon - insular statPor ta, pa cecilia splikashon Di awe, aki ta biba Sint hoben i belast kisas. Si ainda no a reuní Ku e, ma ku a Guitara hasi awor - ki bintidos Nos kas. Lugá di its gustu di Regalo e oportunidat mas fásil Rápido i liber, sa muhénan Di orman. Extende no aña, den e Actividad, nos lugá, por ta Orguyoso di a presentá na Sint di personanan ku otro, Hopi di nan a konosé Krea un famia, miéntras ku E otro a topa bèrdadero amigunan. Ta posibel ku pa mi No sa unda ta orman Ta pertenesé na e mucha, Mas pronto bo no tin Sufisiente tempu real di e reunion. I mira e parto espasio Kla pa nos lugá, ib Ta fásil di bèrdat, i Bo ta, i tur e Tin kisas pèrsiguími e mesun Intenshon: sa nobo persona interesante. Algun hende aber ta haña Orman its den liña bai Sin registro ku e muhénan.
Bo ta aktua, e kontra Ta forma meskos ku un Gran éksito, ora e persona No tin bèrguensa papia tokante Di bo, i pa mustra Su mes.
No lubidá di reina e Cuestion nombr' - pa bo topa Ku nobo persona a sali Na un nivel kompletamente nobo.


text:
Ambiente, creatividad y bon vibe tabata loke a reina durante IPA su di dos actividad social pa aña academico 2018-2019. E actividad tabata Bowling Carnaval Edition y a tuma luga na Eagle Bowling Palace. E meta di e actividad tabata pa ambos, studiante y personal di e instituto, siña conoce otro den un esfera recreativo y relahante. Ademas di esaki, pa medio di e actividad aki, IPA kier a fortalece e union den e instituto. Banda di bowling tabatin competencia di e T-shirt mas creativo den cua nos studiantenan a participa. Un futuro maestro mester tin e habilidad pa ta creativo riba tereno educativo y social. E competencia di T-shirt a brinda e futuro maestro oportunidad pa explora nan creatividad. Educacion ta rekeri habilidad creativo dilanti klas pa enrikece y haci e material atractivo pa e muchanan. Alabes tabatin competencia di make up carnavalesco.
Resultado di e anochi aki tabata como lo siguiente:
- Segundo luga make-up carnavalesco: Deanna Fingal
- Titulo maximo make-up carnavalesco: Lilianne Saladin
- Segundo luga T-shirt mas creativo, categoria femenino: Lilianne Saladin
- Titulo maximo T-shirt mas creativo, categoria femenino: Tyfanny Garcia
- Titulo maximo T-shirt mas creativo, categoria masculino: Rene Samson
- Segundo luga grupo uniforma: team Glow Back
- Titulo maximo grupo uniforma: team B.C.
- Segundo luga miho hungado di bowling: Sean Tromp
- Miho hungado di bowling: Rocky Giel
- Miho team di bowling: team B.C.
E actividad aki seguramente no tabata posibel sin cooperacion di diferente sponsor cu a kere den e evento aki y cu a yuda IPA sin pensa dos biaha. Nan ta: Subway, Maybelline, Garnier, Taco Bell, Red Sail Aruba, Don Pastechi Factory, Aruba Riba Snack Truck, Ladies choice, Beauty Curves by Nickii Fashion Boutique y Beauty Curves Model Aruba. E comunidad di IPA no tin palabra pa gradici boso pa boso aporte. Masha danki di curason.


text:
PROMÉ MINISTER GILMAR PISAS TABATA INVITADO DURANTE DI E SEREMORIA DI DIA DI VETERANONAN I DIA DI KONMEMORASHON
PROMÉ MINISTER GILMAR PISAS TABATA INVITADO DURANTE DI E SEREMORIA DI DIA DI VETERANONAN I DIA DI KONMEMORASHON
Willemstad – Promé Minister Gilmar Pisas tabata invitado durante di e seremonia di Dia di Veteranonan i Dia di Konmemorashon na Konsulado General di Estádos Unídos dia 1 di novèmber 2022.
Dia di Veteranonan (Veterance Day) ta un dia di fiesta federal di Estádos Unídos ku ta keda selebrá anualmente riba 11 di novèmber. Riba e fecha aki ta honra tur e veteranonan militar ku a forma parti di e sevisio militar di Estádos Unídos.
Dia di Konmemorashon (Remembrance Day) ta un dia konmemorativo ku for di final di e di dos guera mundial (in Commonwealth member states) ta keda selebrá pa honra e miembronan di servisio militar ku a fayese kumpliendo ku nan deber.
E seremonia a keda organisá pa e Kònsùl General di Estádos Unídos huntu ku e Kònsùl Honorario di Reino Uní.


text:
Colegio Arubano ta cla pa habri entrante 1e di juni, segun e reglanan di e ‘normal nobo’.
Bo por imagina bo mes, cu nos no por admiti tur grupo hunto na scol, pasobra Colegio Arubano tin 1.180 alumno cu no ta di examen klas. Pa e motibo aki nos ta habri scol den fase. Den e carta aki bo por lesa ora e diferente nivelnan ta na scol, y tambe ora nan ta haya les na distancia.
Ciclo Basico 1 y 2 / HAVO-3 y VWO-3
Di dialuna 1e di juni te cu dialuna 8 di juni, e klasnan di Ciclo Basico 1 y 2, HAVO-3 y VWO-3 ta haya les na scol. E lesnan ta di 8:00 – 12:00. Esaki ta cuater ora di les, cada un di 1 ora; 60 minuut. E klasnan ta parti den grupo 1 y grupo 2. E particion di grupo aki lo bay via e mail di scol pa e alumnonan. E rooster tambe lo bay via mail pa nan. Den e protocol adhunto bo ta haya mas informacion, entro otro tocante tur e medidanan di seguridad.
HAVO-4, VWO-4 y VWO-5
E klasnan di HAVO-4, VWO-4 y VWO-5 ta haya les di diamars 9 di juni te cu diabierna 19 di juni na scol. Mescos ta parti e klasnan di nivel 4 y 5 den dos grupo. E particion di grupo ta bay via e mail di scol pa e alumnonan. Tambe ta importante pa tur almumno y mayor di e nivelnan aki lesa e protocol adhunto.
Les y prueba na distancia, online
E lesnan na distancia ta sigui mas tanto cu ta posibel den tur klas. E klasnan di nivel 4 y 5, bovenbouw, ta haya les na distancia, ora cu e klasnan di nivel 1, 2 y 3, onderbouw, na ta scol y contrario. Por tin algun ripiticion, pero si esaki ta e caso, e docente en cuestion lo duna e alumno e informacion corecto. Tur prueba (toetsen) y presentacion planea ta sigui, sea cu e alumno ta na scol of digitalmente.
Siman di CP
Den Siman 26, dialuna 22 di juni te cu diabierna 26 di juni, tur nivel ta conclui e aña escolar cu un siman di CP. Algun materia ta cera e aña escolar ya caba prome cu e siman di CP, cu tareanan practico of cu presentacion.
Tur alumno y mayor a ricibi nos protocol con nos lo habri scol.
Protocol heropening Colegio Arubano: pdf


text:
Diahuebs awor 12 di maart entre 14:00 y 18:00 den auditorio di MANA tin un encuentro entre Organisacionnan Gobernamental, Organisacionnan No Gobernamental Arubiano y cientificonan di Universidadnan Hulandes y di Caribe Hulandes.
Lo presenta charlanan relaciona cu cambio di clima y su relacion cu bida comunitario. Tambe lo tin presentacion di un proposicion di un programa door di Prof. dr. Corinne Hofman y dr. Francio Guadeloupe cu lo entrega na e Organisacion Hulandes pa Investigacion Cientifico (NWO).
Basa riba e presentacion di e prome concepto di e programa lo delibera riba preguntanan di investigacionnan pa e programa final cu lo entrega na NWO pa financiamento. Meta di e programa ta pa investiga di diferente perspectiva con hende a anda cu cambio di clima y su impacto riba diferente tereno di bida. Resultado di e programa ta pa identifica solucionnan duradero con pa anda cu cambio di clima na nivel di Caribe y globalmente.
Personanan cu por y desea di duna un contribucion na e deliberacion di formulacion di preguntanan investigativo pa e programa final ta bon bini. Sea asina bon di notifica via email [email protected] pa mas tarda dia 12 di maart pa 11:00’or bo participacion.


text:
Djaca di caña
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Djaca di caña (nomber cientifico: Sciurus vulgaris) ta miembro di e famia grandi di rodentia. E famianan aki ta mas tanto tamia, marmot etc. Nan ta endemico na Amérika, Eurasia y Afrika. Tambe nan a ser introduci na Australia. Na Europa e djaca di caña ta masha conoci. Nan ta biba den neishi. Nan ta neishi di forma rondo ta traha di taki y blachi di mata. Nan ta gusta simia, pinda y webo. Hopi hende tawatin nan como bestia di cas, pero mayoria di nan a muri door di hopi pinda.


text:
Den compania di un team orguyoso, a firma riba 10 di november un acuerdo di cooperacion entre Universitair Medisch Centrum Utrecht (UMC Utrecht) y Horacio Oduber Hospital Aruba (HOH). Particularmente entre e vakgroep di cuido neurocirugia general, agudo y superior di tur dos Hospital. E ta e prome y tambe bunita paso pa un cooperacion mas leu entre e organisacionnan aki.
Desde awo caba y formalmente desde 1 di januari 2023, di manera structural lo discuti e pashentnan, specificamente di neurocirugia, durante un asina yama ‘Multi Disciplinair Overleg’ entre HOH y UMC Utrecht. Esaki no solamente lo zorg pa un empuhe den loke ta calidad, pero tambe expansion di conocemento, e diagnosticonan mas preciso ainda y mas posibilidad pa tratamento. “Un paso grandi pa futuro! Hunto nos ta mas fuerte y cu sosten di UMC Utrecht nos lo logra mas ainda pa pashentnan di nos isla,’ asina dr. Gregory Lacle a duna di conoce.
E tabata un caminda largo y intenso, pero danki na e trabou di coleganan comprometi di tur dos organisacion a logra construi un brug fuerte entre Aruba y Hulanda. Pues e ta di berdad un logro pa HOH y comunidad di Aruba. Mi ta gradicido na un y tur cu a colabora pa yega na e acuerdo aki y ta convenci di e exito cu esaki ta nifica pa tur partido envolvi,” segun Jacco Vroegop, Director di HOH.
Primordialmente, tambe paso pronto un grupo di neurociruhano di Utrecht, bou guia di Professor dr. Pierre Robe, pa mas o menos 110 dia pa aña lo bay traha akinan na Aruba. Consecuentemente nan lo no solamente brinda sosten na y tambe fungi como reemplasante di neurociruhano dr. Gregory Lacle, sino tambe brinda e tratamentonan cu anteriormente no tabata posibel na Aruba. Profesor Pierre Robe di UMC Utrecht:” Nos mision academico ta pa contribui na desaroyo, calidad y durabilidad di cuido medico, sin limite. E acuerdo aki cu HOH y dr. Lacle ta permiti esaki, pa asina por expande loke ta ofrece riba e isla na posibilidadnan di tratamento pa comunidad di Aruba. Tambe nos lo por traha hunto riba educa e siguiente generacion di neurociruhano pa e isla. Nos miembronan di staf tambe lo bay bin den contact cu otro tipo di enfermedadnan, infrastructura, forma di traha y recursonan, cual ta brinda oportunidad pa haci sondeonan creativo y innovacionnan pionero. Nos team completo tin confiansa den e cooperacion aki cu lo ta un ehempel di un “win win situation”.
E total di pashentnan cu ta bay afo pa tratamento lo baha significantemente, loke no solamente lo costa menos placa, pero mas importante ainda lo ta mas agradabel p’e pashent. No obstante, e proceso di cuido nan no lo mester laga atras pa pasa simannan largo den exterior nan cas, nan famia y nan amistadnan. Tambe e departamento di neurocirugia di HOH lo bay ricibi sosten den loke ta maneho di calidad y siguridad, cual ta inclui participacion na e inspeccionan pa asociacionnan cientifico, pruebanan entre si y tambe traha riba protocol pa cuido. Manager di division na UMC Utrecht, Astrid Roskes a splica cu “e cooperacion aki ta trece cu ne cu algun pashent di Aruba no lo mester biaha mas pa exterior cual ta sumamente importante. Mescos cu pa HOH, pa nos calidad y siguridad ta di suma importancia y esaki ta algo cu siguramente nos lo contribui na dje pa medio di e cooperacion aki. Pues e cooperacion aki sigur ta haci nos feliz.”


text:
Un ehecutivo di Aruba Airport Authority a wordo deteni prome cu oranan di merdia. Ta trata di e señora Edmina S., kende tabata biahando y a detene na Inmigracion.
Informacion cu a ricibi ta mustra cu e tin tres investigacion contra dje entre otro ladronicia y Heling.
Aeropuerto di su banda a saca un declaracion bisando cu nan a keda sorprendi cu e detencion. Pero cu esaki no tin nada di haber cu Triple A. E sospechoso a keda deteni y hiba warda di noord pa interogacion. Awor investigacion lo determina riba su caso.


text:
ULTIMO ORA.
BONEIRU.
BOTO INTERSEPTA ENTRE BONEIRU Y KORSOU TIN 4 DETENSHON.
Awe marduga Ms Zeeland lo mester a intersepta un speedboat blanku ku 4 persona abordo entre Boneiru y Korsou.
A duna nan ordu pa para y mesora wardakosta a yega y a bai bordo di e speedboat kaminda a konstata ku e 4 tripulantenan ta ilegal y despues di un investigashon profundo bordo di e speedboat a bin dal den un lote formal di plaka kesh.
Kuerpo polisial mes NO a bisa nada ainda di e kaso aki.
FUENTE: AIMED AYUBI.
NOTISIA KU BO POR KONFIA.


text:
Promé ku coronavirus tabatin e grip Spañó (1918 – 1920), tambe un infekshon respiratorio ku a infektá 500 mion hende i globalmente a mata entre 17 pa 50 mion. E grip Spañó ku aki na Kòrsou tabata konosí komo “kabouter” a hasi hopi daño humano inkluso a kousa desena di morto.
Dikon e grip a haña e nòmber “kabouter”? Rònt di e temporada ku e grip Spañó a yega Kòrsou for di Hulanda, un makaku bistí ku un kamisa koló kòrá a logra hui for di un barku Venezolano na Punda. Pa un rason òf otro, búskeda di e makaku a bira hinter un “happening” riba nos isla. Dor di estatura di e makaku i su bistí kòrá, e a keda kompará ku un kabouter. Tur hende tabata buska e kabouter i tur hende a bisa di a mir’é. Despues di algun dia a haña e makaku na pia di Seru Pretu (Amigoe, desèmber 1918). Asina e malesa a keda yamá kabouter. No ta inusual ku nos ta duna grip nòmber di algu ku ta na moda òf a hasi impakto.
Pa bin bèk na e malesa, mas di 1,000 hende a keda infektá na Kòrsou. Segun un relato na okashon di selebrashon di 75 aña di eksistensia di Sint Elisabeth’s Gasthuis, tur kamber di e hospital tabata yená ku dos biaha e kantidat normal di kama, tabatin kama den “gang” i asta mester a pone pashènt riba suela pa falta di espasio i kama. Den un periodo kòrtiku 18 enfermera a keda infektá di kua algun (no a menshoná e kantidat) a muri.
E periodo ku mas infekshon i morto tabata di komienso òktober 1918 pa medio-novèmber 1918. Den ménos ku dos siman un kantidat di 40 hende a muri. Sigun Sint Elisabeth’s Gasthuis, e kantidat di morto den e periodo aki riba nos isla a tripliká. Medio-novèmber 1918 e kantidat di morto a kuminsá baha konsiderablemente.
Trahadónan den e sektor di salubridat di Kòrsou (médiko, enfermero, botikario) a hasi un trabou inkreibel pa limitá e daño humano. E “streya” sin duda tabata dr. Waterman, e promé direktor di e servisio “georganiseerde geneeskundigen en bacteriologischen dienst” pa su manera profeshonal di atendé ku e pandemia.
Ekonomia di nos pais a haña hopi sla, prinsipalmente pasombra konekshon marítimo ku Hulanda a keda afektá. Pero un konekshon nobo entre Kòrsou i New York a sòru pa un alivio. Skolnan tabata será pa hopi siman i despues di 5 atardi kasi no tabata mira hende riba kaya segun Korantnan lokal. Riba petishon di Gobernadó Nuyens e “fondo di sosten Antia Hulandes” a sòru pa sosten finansiero pa kabesantenan di famia ku no por a sòru mas pa nan famia.
Willemstad, Kòrsou
#coronavirus, #curacao, #IStayHome
Referensia: Archivo Nashonal, Koninklijke Bibliotheek


text:
Ta un grato placer pa anuncia cu mi lo ta dirigiendo dentro di poco un tayer cu ta enfoka riba e externalizacion di e āespacio interiorā. Un buskeda di paden bayendo pafor pa e ruta, puente, porta cu lo por trece den realidad e potencial creativo pa reinventa ken nos ta.
Un manifestation activa den formato di ARTE BIBO | PERFORMANCE | FILM di e aspiracion, soƱo, aƱoranza, di e ser creativo cu kier tranforma y crea un realidad poetico pa asina inspira Arte y Consenshi den cada un di nos.
Lo hasi uso di differente hermentnan dos dimensional & tres dimensional manera texto, dibujo, pintura, collage, diseƱo di objeto espacial, instalacion, pa asina materialisa e realidad magico cu nos ta inhabita. Esaki ta tuma lugar na Ateliers ā89. Artista Natusha Croes.Pa registra: elvis@ateliers89.org, of telefon # 5654613 – 5885776


text:
WILLEMSTAD – No muchu ratu despues ku e parlamentario i ala bes lider di e partido Pueblo Soberano Helmin Wiels a keda asesiná, un video menasante a keda publiká riba internet. Riba e video aki bo por a mira un pantaya pretu ku un mensahe. E stem di e persona ku tabata trese e mensahe a wordu kambia i e ta bisa ku e promé pion a kai i ku mas lo sigi.
Alrededor di 12.55’or di mèrdia, dos hòmber a presentá na warda di polis Brievengat i a deklará ku nan a bini pa klarifiká un asuntu di un vidio riba Internèt. Ta trata aki di dos ruman, V.S.M., di 27 aña di edat i H.D.M., di 19 aña di edat, ámbos nasé na Kòrsou.
E dos sospechoso nan aki a keda detené na Warda di polis Brievengat pa asesinato pre meditá i menasa. A presentá e sospechoso nan dilanti di un Fiskal ousiliar ku a ordená pa enkarselá nan pa mas investigashon.
Kontinuando ku e investigashon polis a hasi entrada Hudisial na dos(2) adrès diferente, unu na Hydraweg i e otro na Comanchestraat. Na e adrès nan konserní polis a haña i konfiská diferente artíkulo ku ta di importansia pa e investigashon.
Parlamentario Wiels a keda asesiná djadumingu, 5 di mei 2013, alrededor di 16.55’or na altura di pir na Marí Pampoen. Aki nan un outo, probablemente un vehíkulo koló di oro a kore para i dos persona a baha for di e vehíkulo i lòs un kantidat di tiru riba sr. Wiels. E tiru nan aki a impakta e parlamentario na diferente parti di kurpa i tabata tin konsekuensia fatal.


text:
Summary: One of the owners of the popular Miles Café in Pietermaai, Curaçao called the island of Curaçao a Monkey Island. You do not have to be a genius to recognize this as a racist slur against black and brown people here. His public outburst indicates the deep entrenchment of racial prejudices and stereotypes. That is why I’m boycotting this establishment.
Un di e doñonan di Miles Café den Pietermaai a yama Kòrsou un isla di makaku. Nos ta komprondé perféktamente ku esaki no tabata simplemente un ekspreshon di frustrashon, sino unu habièrtamente rasista ku den p.e. futbòl Oropeo ta mashá na moda kontra futbolistanan koló maron òf pretu. Vokabulario na tur idioma tin un kantidat grandi di palabra pa ekspresá frustrashon, pero e persona en kuestion deliberadamente a skohe e palabra “makaku” pa espresá su sentimentu di superioridat riba e rasa predominante riba nos isla. Esaki ta repudiabel i e ta bisa hopi di e tipo di karakter di e persona konserní.
Kiko nos por hasi? Rasistanan tambe tin derechi di ekspreshon di libertat. Lokual nos komo konsumidó por hasi ta boikotiá, esta no bai e establesimentu en kuestion. Esaki ta un poder ku e tin i ku e mester por usa: no gasta bo plaka einan i informá otronan di bo desishon i hustifikashon. Tambe tin hopi manera via medionan sosial pa atendé ku e ekspreshonnan denigrante di e persona en kuestion.
Ami a yega di bai na e establesimento konserní, pero lo mi no no hasi esaki mas. Tambe lo mi informá otronan, di e atake rasista aki. E kreashon di (mas) divishon i rasismo den nos komunidat ta intolerabel. Nos mester realisá ku lokual nos hasi òf keda sin hasi, lokual nos bisa òf keda sin bisa, tin konsekuensia.
Willemstad, Curaçao


text:
Atletanan a disfruta di Buenos Aires
Despues di 1 siman di competencia atletanan a bishita diferente lugar
Despues di 1 siman di competencia, awe e atletanan a haja e oportunidad pa wak e diferente parke nan di deporte aki na Buenos Aires.
Mainta trempan e atletanan a sali for di e villa caminda pa e parke Urbano.
Na e parke e atletnan a haja e oportunidad pa wak y tambe participa na e diferente disciplinan di deporte. E disciplina mas gusta pa e atletanan tabata esun di Wall Climbing.
For di e Urban Park e atletanan a haja un tour chikito den Buenos Aires caminda nan a bishita e Casa Rosada y despues a sigi pa e monumento Obelisco riba plaza 9 de julio. Riba e plaza di Mayo e atletanan a haja oportunidad pa tuma algun foto dilanti di e renchinan Olimpico.


text:
Kralendijk – Bonerianonan bakuná por hasi entrante 8 di yüli 2021 petishon na 0800 0900 pa un prueba di bakunashon pa biaha pa paisnan den Oropa sin hasi tèst di corona. E prueba di bakunashon ta un kódigo QR riba papel. Abitantenan ku hasi petishon pa e kódigo QR riba papel, ta haña un sita pa pasa buska esaki.
Na Boneiru siudadanonan ku a bakuná a haña un karchi di bakunashon. Ora di hasi petishon i pasa buska e kódigo QR, siudadanonan mester tin e karchi di bakunashon i nan pasaporte na man. Ta bini un solushon ainda pa persona ku no por pasa buska e kódigo komo ku nan no ta na Boneiru(mas).
Na Hulanda siudadanonan mes por upload e prueba di bakunashon via un app. Siudadanonan di Boneiru no por hasi esaki pasobra Boneiru no ta konektá riba e sistema akí ainda. Ta trahando duru pa pronto siudadanonan mes por upload e prueba di bakunashon na Boneiru. Pa awor siudadanonan por haña e prueba di bakunashon via Salubridat Públiko, esta den forma di e kódigo QR riba papel.
Departamento di Salubridat Públiko ta hasi un yamada na siudadanonan pa awor akí hasi petishon pa e prueba di bakunashon solamente si nan ta bai biaha pronto. Esaki pa prevení muchu hende ta yama pareu i e liñanan ta bira inalkansabel.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Na Hulanda medidanan ehemplar pa awa y coriente na disputa
*Migracion topico na Hulanda den situacion pio cu recesion
*Cholera na Haiti ta señal di loke hamber y miseria ta produci
ORANJESTAD (AAN) — “No papia mas di recesion. Papia di un cambio total, cu lo inclui un caida economico internacional serio, cu lo produci mucho mas cu loke ta wordo considera recesion.”
Na inicio di Siglo 21, mundo a conoce un situacion cu a resulta den un recesion, cu a haci necesario pa Aruba a introduci e medida di BBO pa a confronta su situacion financiero.
E sabor politico di e medida tabata asina sabroso, cu poco atencion a wordo dedica na e hecho cu mundo a drenta un situacion sumamente dificil y e palabra “recesion” casi no ta bati e alarma cu e mester bati na paisnan.
Na e momentonan aki problemanan mundial ta sigui crece mientras e cantidad di aspectonan cu ta produci problema ta sigui aumenta.
“Aruba y Arubianonan mester ta prepara pa un 2023 sumamente dificil. Diariamente mas factor ta uni na e situacion mundial critico, cu ta mishi cu decisionnan importante cu a wordo tuma na paisnan grandi cu mester mira con ta adapta y sigui adapta,” expertonan ta trece dilanti.
Nan ta bay di acuerdo cu informacionnan internacional di expertonan cu ta adverti cu na mayoria di pais na mundo, hende no kier realisa con serio e entrada y situacion mundial por bira na 2023.
“Ta sumamente humano cu hende generalmente kier deshaci un rato di e cantidad di problemanan cu mundo a conoce. Sinembargo, mester ta prepara pa e cadena cu ta sigui crece y ta exigi atencion y precaucion,” a bini dilanti.
Uno di nan pa Aruba sigur ta presenta su mes riba e alarma cu a wordo bati den region pa motibo di e explosion di Cholera na Haiti.
DIARIO, na un forma continuo a splica Aruba cuanto problema e region Caribense ta nifica pa Aruba. Den e contexto aki a papia di e situacion na Haiti, cu ta afecta e pais seriamente.
E impacto di pobresa riba presencia di malesa tambe a bini dilanti, sigur na October ora a bati alarma pa e casonan di cholera na Haiti.
Hamber ta e motibo tras di nuebe di cada diez caso di Cholera na Haiti, cu ya a registra oficialmente 12 Mil caso, pero ta pensa cu e cifra ta mucho mas halto. E cantidad di morto cu Cholera a produci na Haiti, a alcansa 216 ayera.
Casi mitar di e total di casonan lo ta mucha, cu den mayoria di e casonan ta biba den situacionnan desastroso, den cual falta di cuminda, awa y coriente ta hunga un papel grandi.
Prijs di cuminda, awa coriente a resulta den situacionnan extremo productor di malesanan na paisnan sumamente pober manera Haiti.
Pero prijs di cuminda, awa y coriente ta e motibo basico di problema social serio no paisnan grandi y considera rico, manera Hulanda cu continuamente ta na careda cu su prijs di awa y coriente.
Gobierno di Hulanda a bini cu un pakete di medida pa enfrenta e situacion cu a surgi a base di inflacion, causa pa e aumentonan di prijs, na 2022.
Na Aruba tambe voznan a lanta, pa sigui e ehempel di Hulanda cu awe, sinembargo, ta na discusion serio.
Gobierno di Hulanda a dicidi pa introduccion di un plafond pa ganashi pa companianan cu ta produci energia. Awor e decision ta na disputa pasobra e por ta contra areglonan di Union Europeo, cu no ta acepta pa paisnan compensa ganashi di companianan di energia.
Migracion, entrada ilegal na Hulanda, ta un topico importante y uno cu ta mishi cu problemanan di Aruba tambe, sigur despues cu Cholera a bati alarma tambe, den e cantidad di refugiadonan social cu ta bati na porta di Aruba.
Na Hulanda un seperacion serio lo wordo haci entre peticion pa asilo y migracion ilegal pa asina frena problemanan serio di e pais, cu ta atrae cantidad di persona di paisnan den problema serio.
Aunke Hulanda ta economicamente mucho mas fuerte cu Aruba, aki e base cu ta atrae migrantenan pa Reino, ta bini dilanti.
E pakete social cu paisnan den Reino Hulandes conoce, cu entre otro ta evita cu hende ta muri di hamber pasobra e no tin entrada di trabou por ehempel, sigur ta hunga un papel importante pa no papia di areglonan social manera pensioen di behez, sistema educacional y vivienda social ta encera.
Expertonan ta mustra DIARIO cu tur instancia tin e deber sagrado pa yuda prepara Aruba y Arubianonan pa un temporada mucho mas dificil cu a pensa y peligernan cu hamber y falta di necesidad basico ta crea na paisnan cu ta rondona Aruba y e resultadonan cu nan lo tin riba e anhelo pa migracion pa Aruba y tur peliger cu e ta encera si e no ta bou control.
“Mester tene e nivel di bida na Aruba nos dilanti pasobra e ta atractivo pa migracion descontrola na momento cu Aruba hunto cu mundo ta drenta un 2023 sumamente dificil, sigur si tene na cuenta e calidad hopi halto y costoso di bida cu cual Aruba a costumbra,” informantenan a indica.


text:
Kralendijk – Segun diputado di Finansa, Hennyson Thielman, e Kolegio pa Supervision Finansiero (Cft) no ta konsistente. Segun Thielman Kolegio Ehekutivo tabata tin palabrashon kla ku e Kolegio pa loke ta traha prespuesto pa aña 2022. Pa sorpresa di e diputado, despues tòg ta manda karta pa kritiká varios kos.
“Hopi aña largu presupuesto di Entidat Públiko Boneiru a konsistí di solamente informashon tokante tareanan regular i akshonnan di añanan anterior ku un splikashon tékniko di e sifranan. E presupuestonan anterior akí no tabata laga mira na un forma kla, kiko e plannan di maneho di gobièrnu tabata. E sifranan presentá no tabata konektá na e maneho intenshoná di Entidat Públiko Boneiru”, asina Thielman ta bisa den un deklarashon pa prensa djadumingu.
Segun e diputado ta bisa, pa e motibu aki tabata difísil pa direktoradonan di Entidat Públiko Boneiru pone prioridatnan klaro basá riba e fondonan disponibel pa ehekushon, durante e aña presupuestario. Falta di un bista kla riba e propio presupuesto a kontribuí tambe na un situashon kaminda tur aña tabata gasta ménos sèn ku tabata disponibel, loke CFT a trese dilanti den diferente konseho. Kolegio Ehekutivo a duna oído na e konsehonan akí i p’esei den presupuesto 2022 a mustra na un forma bon kla e konekshon entre e intenshonnan di maneho i e medionan finansiero disponibel.
“Den vários karta CFT a ekspresá su preokupashon tokante e situashon kaminda ta gasta ménos sèn ku ta disponibel, i tambe a pone énfasis riba e punto akí durante kòmbersashonnan. P’esei ta desapuntante ku den CFT su karta di konseho komo reakshon riba e presupuesto, no ta mira bèk e mehorashon ku a keda realisá”, asina Thielman ta bisa.
Reserva general
Un otro punt ta, segun Thielman, ku durante un kòmbersashon ku CFT dia 29 di yüni último, CFT a rekomendá Kolegio Ehekutivo pa hasi uso di e reserva general, i a bolbe konfirmá esaki den un karta di CFT di 13 di ougùstùs último. Netamente a base di e palabrashon akí a disidí pa pone medionan èkstra disponibel den presupuesto 2022 pa por invertí den Boneiru. E medionan akí ta bini disponibel pa medio di hasi uso di un parti chikitu di e reserva general pa ekilibrá e presupuesto. Despues di un análisis eksperto riba e posishon finansiero di Entidat Públiko Boneiru, a resultá ku ta akseptabel pa hasi uso di USD 2 mion for di e reserva general””, segun e diputado di Finansa.
Segun Thielman a komuniká ku CFT tambe ku Kolegio Ehekutivo ta bai kontratá un eksperto pa hasi un análisis di riesgo amplio, ku lo forma e base pa un kalkulashon renobá di e kapasidat di resiliensia (“weerstandsvermogen”). E resultado di e análisis aki lo keda raportá den un nota di maneho di riesgo i di kapasidat di resiliensia. Komo parti di e mesun enkargo akí, e empleado eksperto lo formulá tambe un nota di reserva i provishon. Teniendo kuenta ku disponibilidat di likides di Entidat Públiko Boneiru, esaki lo inkluí tambe plannan konkreto pa gastunan di gobièrnu.
Pa e motibu akí Kolegio Ehekutivo ta asombrá ku den e karta di 1 di sèptèmber último CFT ta indiká esaki komo punto di atenshon, miéntras ku ya kaba a informá CFT tokante esaki i entretantu e eksperto a kuminsá kaba ku e análisis.


text:
Publiká riba 06 Òktober 2021
Willemstad – Komo akshonista di diferente kompania den e sektor energétiko di nos pais, Gobièrnu di Kòrsou su responsabilidat i prioridat ta pa perkurá stabilidat den e sektor. Den kuadro di esaki, tur desishon tumá ta keda analisá di forma krítiko i ku e koutela nesesario pa garantisá toma di desishon ku ta na bienestar di nos komunidat.
Pa loke ta trata e proseso ku ta andando na Refineria di Kòrsou (RdK), gobièrnu ta konfirmá di a informá hunta di komisario aktual i gerensia den un karta fechá 23 di sèptèmber 2021, di no tin konfiansa den nan mas. Riba kual dia 27 di sèptèmber 2021, representante di akshonista a risibí un kontesta kaminda tantu e hunta di komisario komo gerensia tambe ta pone nan puesto na disposishon.
Miéntras tin un proseso andando pa salbaguardiá integridat di e proseso i tambe respetá privasidat di tur envolví, gobièrnu lo no duna komentario adishonal.


text:
WILLEMSTAD- 31 di yüli 2017 – Dia 31 di yüli último, Fundashon Kas di Kultura Kòrsou i Ofisina di Turismo di Kòrsou (CTB) a firma un akuerdo di koperashon den kual e dos instansianan ta ekspresá e disponibilidat pa traha di forma mas estrecho ku otro na bienestar di nos pais Kòrsou. E akuerdo di koperashon ta basá riba diferente punto di salida kualnan ta forma e base pa e áreanan di koperashon ku e dos instansianan a palabrá. Firmamentu di e akuerdo importante aki a tuma lugá den un ambiente ameno den presensia di miembronan di direktiva i trahadónan di tur dos instansia. Na firmamentu di e akuerdo a hiba palabra sra. Altagracia Bryson, Presidente di Direktiva di Fundashon Kas di Kultura Kòrsou, sra. Emly Francisca, Direktor di Fundashon Kas di Kultura Kòrsou i sr. Hugo Clarinda, Direktor Interino di CTB.
Herensia kultural ta un ingrediente importante di e produkto turístiko di Kòrsou ku kual nos isla ta distinguí su mes. Di mes manera, turismo ta yuda kontribuí na preservashon di nos herensia kultural. Tantu e Plan Maestro di Turismo komo e Plan di Maneho di Kultura ta rekonosé e ròl importante di kultura den desaroyo di e produkto turístiko. E dos instansianan ta rekonosé ku promoshon turístiko di Kòrsou den eksterior mester konsentrá su mes entre otro riba e herensia kultural di Kòrsou. P’esei ta sumamente importante pa sigui invertí den konsientisashon pa esaki bira parti integral di nos komunidat. E refleho di kultura propio den turismo ta duna Kòrsou un mihó posishon kompetitivo.
Awendia por tuma nota ku konseptonan manera Experiential Travel, esta turismo basá riba eksperensia ta birando mas i mas importante pa e bishitante. E forma di turismo aki ta konsentrá riba krea eksperensia outéntiko dor di konektá e bishitante na sitionan spesial, hende i/òf kultura di un destinashon. Proyektonan kultural ku embolbimentu di turista den barionan di Kòrsou esta Community Based Tourism ta otro konsepto kaminda turismo i kultura ta topa otro. Ta imperativo pa nos kada unu, trahadónan den turismo i kultura pero tambe e pueblo en general por ta un bon embahador di turismo, kultura i Kòrsou en general. Solamente huntu nos por logra yega na mas desaroyo pa nos pais.
Algun di e áreanan di koperashon ku CTB i Fundashon Kas di Kultura Kòrsou a yega na dje ta entre otro: organisashon di tayernan entre e dos instansianan, identifiká sitionan, eventonan i otro puntonan di interes kultural, formashon kultural i turístiko pa e empleadonan, trahadónan den sektor di turismo i artistanan, presentashon na aktividatnan turístiko i kultural, inkluí aspektonan di kultura i turismo den kurso i tayernan organisá pa e dos instansianan i tambe Siman di Kultura i Siman di Turismo.